Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | "یئنی نوع کوروناویروس (کووید-19) اپیدمی سینه قارشی موباریزه‌ده تورکیه-نین اؤلکه‌میزه اهمیت‌لی کمکی اولدو".
بونو گورجوستانین خاریجی ایشلر ناظیری داویت زالکا‌لیانی تشکیل ائدیلن مطبوعات کنفرانسیندا تورکیه ایله گورجوستان آراسینداکی ایکیترف‌لی علاقه‌لردن دانیشارکن دئییب.
اؤلکه‌سی‌نین ناتو و آوروپا بیرلیگی ایله داوام ائدن اینتقراسیون سوره جینه توخونان زالکا‌لیانی بو مسئله‌لرین گورجوستان اوچون سون درجه واجیب اولدوغونو بیلدیریب.
زالکا‌لیانی گورجوستانین قونشو اؤلکه‌لرله موناسیبت‌لرینی اینکیشاف ائتدیردیگینی ایفاده ائده‌رک، تورکیه، آذربایجان و ائرمنیستان ایله بو ایستیقامتده اهمیت‌لی آدیم‌لار آتیلدیغینی قئید ائدیب.
تورکیه ایله گورجوستانین ایکی قونشو، دوست و ایستراتژی طرفداش اؤلکه‌لر اولدوغونو وورغولایان زالکا‌لیانی جاری ایل "کووید-19" اپیدمی سینه باخمایا‌راق، ایکی اؤلکه آراسینداکی علاقه‌لرین چوخ مثبت شکیلده اینکیشاف ائتمه‌یه داوام ائتدیگینی سؤیله‌ییب.
| 853 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو، تورکیه‌نین سرحدلری اؤته‌سین‌ده‌کی تروریستلری تمیزله‌‌یه‌جگینی دئدی.
چاووش‌اوغلو، آنتالیانین قوملوجا ائلچه‌سینده قاتیلدیغی بیر تانیتیم پروگرامین‌دا ائتدیگی چیخیشیندا، دونن روسیانین سوچی شهرینده تشکیل اولونان سوریه قونولو کنفرانسا توخوندو.
سوچیده سوریه‌ده آتیشکسین داوامی اوچون، سیاسی حل اوچون، آنایاسا کمیسیونو داخیل، سرحدین او بیری طرفین‌ده‌کی تروریستلری دفع ائتمک اوچون دوشونجه و توتوملارینی اورتایا قویدوقلارینی بیلدیرن چاووش‌اوغلو،
"بوگونه قدر عفرینده فرات قالخانیندا نئجه تروریستلری تمیزله‌دیک ایسه، داعش، پ‌کاکا، یپگ، النصره فرق ائتمز. تروریست، تروریستدیر. بوندان سونرا دا سرحدیمیزین اؤته‌سین‌ده‌کی یپگ، پ‌کاکا تروریستلرینی تمیزله‌یه‌جییک. ائله ده، بئله ده تمیزله‌یه‌جییک. بونون قاچاری، آلتئرناتیوی یوخدور" دئدی.
| 762 | Arab | South-Azerbaijani | azb |
TRT | 100 ایل اول دسامبرین بو گونو آذربایجان خالق جمهوریتی‌نین پارلامئنتی- مجلس مبوسان (میلی مجلیس) حاجی زین العابدین تاغی‌یئوین قیز مکتبینده اؤز گرگین ایشینه باشلادی. بو دؤور پارلامئنتین باکی دؤورو آدلانیر. 17 آی، باشقا سؤزله 506 گون سیاسی میداندا دوروش گتیرن مجلیسی مبوسان یاددا قالان تاریخی قرارلارلا، قانون‌لارلا زنگین‌دیر.
محض بو فعالیتین نتیجه‌سی ایدی کی، 23 آی عرضینده حکومت کابینه سی 5 دفعه دییشدیریلدی و بو دییشیک‌لیک‌لر مجلیسی مبوسان دا، یعنی پارلامئنتده حیاتا کئچیریلدی.
جمهوریت پارلامئنتی‌نین ان سون ایجلاسی 1920-جی ایلین آوریلین 27-نده کئچیریلدی. گئجه ساعت 23.25-ا قدر داوام ائدن ایجلاسین ان سون قراری حاکمیتی بولشویک‌لره وئرمک حاقیندا اولوب.
البته، اونلاردان هئچ کیم 70 ایل سونرا بو اؤلکه‌نین تکرار بیر ده موستقیل‌لیگینه قوووشدوغونو گؤرمه‌دی. تالع اونلارین هر بیرینین قیسمتینه مشققت‌لر یازدی. حالبوکی، اونلارین ان عمده آرزوسو خالقی مشققت‌دن خلاص ائتمک ایدی. آمالینیز موبا‌رک، میللتین ایلک وکیل‌لری.مجلیس مه‌بوسانینیزین 100 یاشی موبا‌رک.
| 946 | Arab | South-Azerbaijani | azb |
TRT | آلمانیا باش ناظیری آنگلا مرکل، اینگیلیستانین آوروپا بیرلیگیندن آیریلماسینی (بریکسیت) تشکیل آنلاشمانین یئنیدن موذاکیره ائدیلمه‌سینه قارشی چیخدی.
مرکل، آلمانیا مطبوعاتین‌داکی خبرلره گؤره، ایزلندین باشکندی ریکجاویک‌ده دونن قاتیلدیغی بیر توپلانتیدا، اینگیلیستان باش ناظیری بوریس جانسون‌ین آوروپا بیرلگی شوراسی‌نین باشقانی دونالد توسک‌ا یازدیغی مکتوب و بریکسیت‌ه باغلی آچیقلامالار ائتدی.
آوروپا بیرلگینه عضو 27 اؤلکه‌نین بریکسیت موضوعسوندا بیرلیکده حرکت ائتدیگینی وورغولایان مرکل، جانسون‌ون بریکسیت آنلاشماسینداکی تدبیر مقاله‌سینه باغلی چکینجه‌لری‌نین یئنی اولمادیغینی خاطیرلاتدی.
مرکل، ایرلند و قوزئی ایرلند سرحدینه باغلی یاخین زاماندا پراکتیک حل‌لر تاپیلابیله‌جگینی وورغولایاراق، بونون اوچون آیریلما (بریکسیت) آنلاشماسینی یئنیدن موذاکیره‌یه آچمامیزا احتیاج یوخدور. ایفاده‌سینی ایستیفاده ائتدی.
اینگیلیستانین هانسی یول‌دان گئدجگینه اؤزونون قرار وئرمه‌سی لازیم اولدوغونو وورغولایان مرکل، اینگیلیستانا، آوروپا بیرلگیندن آیریلدیق‌دان سونرا ایقتیصاد، خاریجی و امنیت سیاستینده یاخین ایش بیرلیگی تکلیفینی تکرارلادی.
اینگیلیستان باش ناظیری جانسون، اوّلکی گون آوروپا بیرلگی شوراسی‌نین باشقانی توسک‌ا گؤندردیگی مکتوبدا، بریکسیت آنلاشماسی‌نین اینگیلیس پارلامنتینده اوچ دفعه رد ائدیلمه‌سینه یول آچان قوزئی ایرلند سرحدینه باغلی تدبیر مادده‌سینی قالدیرماغی تکلیف ائتمیش و سؤز موضوعسو مادّه‌نی آنتی‌دموکراتیک و اینگیلیستانین اگمنلیگی ایله اویغون گلمز شکلینده دگرلندیرمیشدی.
| 1,362 | Arab | South-Azerbaijani | azb |
TRT | دونیانین هر یئرینده موسلمان‌لار قوربان بایرامینی قوتلور.
قوربان بایرامی نین ایلک گونو موسلمان‌لار بایرام نامازی اوچون مسجیدلره آخین ائتدی.
اوسترالیادا 17 سی دیانت ایشلری باشقانلیغی بونیه سیندکی مسجیدین یانیسیرا تورک قورولوش‌لارینا عائید توپلام27 مسجید بایرام نامازینی قیلماق ایسته یئن فرق‌لی اتنیک کؤکنلردن اولان مینلرجه موسلمانا ائو صاحیبلیغی ائتدی.
آسیا اؤلکهلریندن فیلیپین‌ین مینداناو آداسینداکی بانگسامورو-دا خالق، بایرام نامازی اوچون مسجیدلره آخین ائدیب.
ماراوی-ده یاشایان موسلمان‌لار بایرام نامازی اوچون مینداناو ایالت اونیورسیته سی ایستادیومونو دولدوروب.
قوربان تشکیلاتچی‌لیغی چرچیوه‌سینده شهرده یئرلشن جانسو یاردیملاشما و همرای‌لیک درنکی عضو‌لری، موسلمان‌لارلا بایرام‌لاشاراق، شکر پایلاندی.
ناماز سونراسی موسلمان‌لارین بیرلیگی اوچون دعا ائدیلیب.
قیرقیزیستاندا قوربان بایرامی نامازی قیلیندی
قیرقیزیستانین باشکندی بیشکک ده مین‌لرله موسلمان قوربان بایرامی نامازینی باش ناظیرین بیناسی اؤنون‌دکی میداندا قیلیب.
ایمام‌لارین دانیشمالاری ایله باشلایان بایرام نامازینا مجلیس صدری داستانبک جومابکوو، پرزیدنت ایداره باشقانی دوسا-لی اسانالیئو، بیشکک بلدیه صدری عزیز سوراکماتوو ایله میللت وکیل‌لری قاتیلیب.
موفتی معاوینی اوزلیک راکیئو بایرام خطابه‌سینده، قوربان بایرامی‌نین اهمیتینی دانیشدی داها سونرا بایرام نامازینی قیل‌دیردی.
قوران کریم ین اوخونماسی‌نین آردین‌دان وطنداش‌لار بیر بیرلری بایرام‌لاشدی.
گورجیستانین پایتختی تیفلیس جومه مسجیدینه قوربان بایرام نامازی قیلماغا گلن موسلمان‌لار بایرام شولوغلوغوندان اؤتورو مسجیدده یئر تاپابیلمه‌دی نامازلارینی مسجیدین خاریجینده قیلدی.
سوئدین باشکندی ایستوکهولم دا موسلمان‌لار قوربان بایرامی نامازینی قیلدی. ایستوکهولم دا دیانت ایشلری باشقانلیغینا باغلی فیتتژا اولو مسجیدینده ایکی مینه یاخین موسلمانین قاتیلیمی ایله بایرام‌لاشما اولوب.
بالکان اؤلکه‌لری بوسنیا و هرزگوئین، صربیستان، قاراداغ، کورواسی، مقدونیه، کوسووو و آلبانیادا قوربان بایرامی روح یوکسک‌لیگی ایله قارشیلاندی.
بالکان اؤلکه‌لرینده یاشایان مین‌لرله موسلمان سحر ساعت‌لاریندا بایرام نامازی موناسیبتیله مسجیدلره آخین ائدیب.
موغولیستانین باشکندی اولان باتوردا یاشایان موسلمان‌لار، بایرام نامازینی دیانت ایشلری‌نین مسجیدینده قیلدی.
| 2,031 | Arab | South-Azerbaijani | azb |
TRT | تورک سلاحلی گوجلری طرفیندن تونج ائلی اطرافینا بؤلوجو ترور هؤرگوتو پ‌کاکایا قارشی تشکیل ائدیلن هاوا عملیاتیندا، سالدیری حاضیرلیغیندا اولدوق‌لاری تثبیت ائدیلن سلاحلی 6 تروریست ائتکیسیز حالا گتیریلدی.
باش قرارگاه باشقانلیغین‌دان وئریلن بیلگییه گؤره، آنلیق استخباراتین دگرلندیریلمه‌سی نتیجهسینده دونن ساعات 21.30 سولاریندا تورک هاوا گوج‌لرینه عاید اوچاقلارلا تونج ائلی اطرافینا عملیات تشکیل ائدیلدی.
عملیاتدا، بؤلوجو ترور هؤرگوتو سیغینما ساحه‌لری و سلاح مؤوضعی آتیش آلتینا آلیندی.
سالدیری حاضیرلیغیندا اولدوق‌لاری تعیین اولونان بؤلوجو ترور هؤرگوتو منسوبو سلاحلی 6 تروریست ائتکیسیز حالا گتیریلدی.
وظیفه‌لرینی بتشتری ایله یئرینه گتیرن ساواش اوچاقلاری گوونلیکله یووالارینا دؤندو.
| 680 | Arab | South-Azerbaijani | azb |
TRT | آمریکا پرزیدنتی دونالد ترامپ، جمعه آخشامی گونو فرانسایا گئده‌رک، پرزیدنت امانوئل ماکرون ایله "سوریه" و "ترورلا موباریزه" موضوعلارینی موذاکیره یاتیراجاق ..
آغ ائودن بیر مسئول، کامرا‌لارا باغلی اولاراق مطبوعات نماینده‌لری ایله ائتدیگی توپلانتیدا، دونالد ترامپین پاریس سفری حاقیندا معلومات‌لار وئردی.
ترامپین فرانسا پرزیدنتی امانوئل ماکرون ایله گؤروشمه‌سینده ایکیطرف‌لی و بؤلگه‌سل بیر چوخ موضوعنون اله آلیناجاغینی کؤچورن مسئول، خصوصیله سوریه‌دکی سون وضعیت و ترورلا موباریزه‌یه دایر ایکی لیدرین فیکیر موبادیله‌سی ائده‌جگینی وورغولادی.
مسئول، ترامپ ایله ماکرون آراسینداکی علاقه‌نی "اولدوقجا مثبت" ایفاده‌سیله کاراکتریزه ائده‌رک، "بعضی موضوعلاردا دونیایا فرق‌لی باخیر اولا بیلریک آنجاق بیر چوخ موضوعدا عینی شکیلده دوشونوروک." قیمتلندیرمه‌سینی ائتدی.
فرانسادا جمعه گونو رئال‌لاش‌دیریلا‌جاق 14 ژوئیه میللی بایرامی مراسیم‌لرینه ده قاتیلاجاق اولان دونالد ترامپ، داها سونرا اؤلکه‌سینه دؤنه‌جک.
| 887 | Arab | South-Azerbaijani | azb |
TRT | آوروپا بیرلیگی، تورکیه ایله دیالوقو داوام ائتدیرمک‌دن یانا.
جمهورباشقانی رجب طیب اردوغانین جمعه گونو ائتدیگی فرانسا سفرینده تورکیه-آوروپا بیرلیگی موناسیبت‌لرینده 2018ین یومشالما ایلی اولماسینی تمننی ائتمه‌سی و سونرا دیش ایشلر باخانی مولود چاووش اوغلونون آلمانیا خاریجی ایشلر باخانی سیگمار گابریئل ایله آلمانیادا گؤروشمه‌سی آوروپا بیرلیگی‌نین نظرین‌دن قاچمادی.
بولغار مئدیاسینا دانیشان آوروپا بیرلیگی کومیسیونونون صدری ژان کلود-یونکر، تورکیه‌نین آوروپا بیرلیگینه یاخینلاشماسی مسئله‌سینده یاردیم ائده بیله‌جک‌لرینی سؤیله‌دی.
یونکر، آوروپا بیرلیگی-نین تورکیه ایله دیالوقو داوام ائتدیرمه‌سی لازیم اولدوغونو بیلدیریب.
تورکیه ایله آوروپا بیرلیگی آراسینداکی علاقه‌لرین یئنی بیر فورماتلا داوام ائتدیریلمه‌سی فیکری‌نین تئز-تئز دیله گتیریلمه‌یه باشلاندیغی سون گون‌لر تورکیه‌نین عضو‌لوگو مسئله‌سینده آوروپا بیرلیگی گؤروشونده هر هانسی بیر دییشیک‌لیک یوخدور.
آنکارا، پروبلم‌لری حل ائتمک اوچون فایدا‌لی اولاجاغینی دوشوندوگو بیر آوروپا بیرلیگی-تورکیه ذیروه توپلانتیسی کئچیرمک فیکیرینده.
| 974 | Arab | South-Azerbaijani | azb |
TRT | 28 ژوئن‌ده ائدیله‌جک قیبریس مذاکیره‌لری نهایی اولاجاق.
تورکیه خاریجی ایشلر ناظیری مولوت چاووش اوغلو، قوزئی قیبریس تورک جمهوریتی خاریجی ایشلر ناظیری تحسین ارتوغرول اوغلو ایله آنکارادا بیر آرایا گلدی.
ایکی همکارین گوندمینده، 28 ژوئن‌ده رئال‌لاش‌دیریلا‌جاق قیبریس کونفرانسی واردی.
کونفرانس اوچون فیکیر موبادیله‌سی ائتدیکلرینی دیله گتیرن چاووش اوغلو، "بونو سون کونفرانس اولاراق گؤروروک، 2 اؤلکه، (تورکیه و قیبریس) بیر هیات اولاراق گئدیب ماراق‌لاریمیزی مدافعه ائدجگیک. امنیت ضمانت‌لر، نقشه مسئله‌لری، گوج موبادیله‌سی، رهبرلیگین نئجه اولاجاغی، مولکیت کیمی چوخ اهمیت‌لی موضوعلار وار "دئدی.
چاووش اوغلو، برابر و اگمنلیک بیر اورتاق‌لیقدا باشقا هئچ بیر دوستورون قبول ائدیلمیه‌جگینی وورغولاییب.
قوزئی قیبریس تورک جمهوریتی خاریجی ایشلر ناظیری تحسین ارتوغر اولوغلو دا،
قیبریس آداسی‌نین کئچمیشده هئچ بیر زامان اولمادیغی کیمی بوندان سونرا دا هئچ بیر زامان بیر یونان آداسی اولا بیلمیه‌جگینی ضمانت آلتینا آلان بیر راضیلاشما‌دان بحث ائدیریک "دئدی.
| 936 | Arab | South-Azerbaijani | azb |
TRT | ایران-دا اؤتن گون عرضینده 6 مین 317 نفر کوروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لارینین سؤزلرینه گؤره، بونونلا دا ایران-دا بو ویروسا یولوخان‌لارین سایی 1 میلیون 305 مین 339 نفره یوکسلیب. ویروس داشیییجیلاریندان 4 مین 469 نفرین وضعیتی آغیردیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 97 نفر کوروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 56 مین 457 نفره چاتیب.
سادات لاری قئید ائدیب کی، ایران-دا ایندییه‌دک 1 میلیون 94 مین 388 نفر کوروناویروس‌دان ساغالیب.
ایران-دا ایندییه‌دک 8،31 میلیون‌دان چوخ تشخیص تستی حیاتا کئچیریلیب.
| 656 | Arab | South-Azerbaijani | azb |
TRT | آوروپا بیرلیگی اؤلکه‌لری سعودی عربیستانی ایچه‌رن قارا لیسته‌نی رد ائتدی
آوروپا بیرلیگی عضوو اؤلکه‌لر، آوروپا بیرلیغی کومیسیونو طرفیندن حاضیرلانان سعودی عربیستانین دا آرالاریندا یئر آلدیغی23 اؤلکه قاپسایان ترورون مالیلشدیریلمه‌سی و قارا پول آغلاما ایله موباریزه‌ده اوغورسوز اولکه‌لر لیسته‌سی‌نین ردد ائدیلمه‌سینه قرار وئریب.
آوروپا بیرلیگی شوراسی آوروپا بیرلیگی کومیسیونو طرفیندن حاضیرلانان قارا پول و تروریزمین مالیلشدیریلمه‌سی ایله موباریزه‌ده کیفایتسیز قالان23 اؤلکه‌نی احاطه ائدن پروژه لیسته‌سی‌نین رای بیرلیگی ایله رد ائدیلدیگینی آچیقلاییب.
آچیقلامادا، سؤز قونوسو اؤلکه‌لر لیسته‌سی‌نین "شفاف و الوئریش‌لی شکیلده حاضیرلامادیغی" و بو سببله ده رد قراری آلیندیغی قئید ائدیلیب.
آوروپا بیرلیگی کومیسیونو، 13 فوریه‌ده قارا پول و تروریزمین مالیلشدیریلمه‌سی ایله موباریزه‌ده کیفایتسیز قالان 23 اؤلکه‌نی احاطه ائدن لیسته پروژه‌نی آچیقلامیشدی.
لیسته‌ده افغانیستان، آمریکا سامواسی، باهاما‌لار، بوتسوانا، قوزئی کوره، اتیوپی، غنا، گوام، ایران، عراق، لیبی، نیجریه، پاکیستان، پاناما، پورتو ریکو، ساموا آداسی، سعودی عربیستانی، سریلانکا، سوریه، ترینیداد و توباقو، تونیس، آمریکا ویرجین آدا‌لاری ایله یمن یئر آلمیشدی.
لیسته‌دکی اؤلکه‌لرین مالی قوروم‌لاری و موشتری‌لری‌نین عملیات‌لارینا قارشی آوروپا بیرلیگی اؤلکه‌لرین‌دکی بانک و دیگر مالی قوروم‌لاری کونترول و نظارت‌لری آرتیرا‌جاقدی.
بوندان سونراکی پروسه‌ده، آوروپا بیرلیگی کومیسیونونون عضو اؤلکه‌لرین قایغی‌لارینی نظره آلا‌راق یئنی بیر تاسلاق لیسته حاضیرلاماسی گؤزلنیلیر.
| 1,411 | Arab | South-Azerbaijani | azb |
TRT | فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه کودتا تلاشی سونراسی اوروپا بیرلیگیندن تورکیه‌یه ایلک خاریجی ایشلر ناظیری سفری بو گون رئال‌لاشا‌جاق.
لیتوانی خاریجی ایشلر ناظیری لیناس لینکویسیوس، آنکارایا رسمی سفرده اولاجاق.
لیتوا خاریجی ایشلر ناظیرلیگیندن ائدیلن آچیقلامادا، لینکویسیوسون، تورکیه خاریجی ایشلر ناظیری مولوت چاووش اوغلو ایله گؤروشه‌جگی ایفاده ائدیله‌رک، گؤروشمه‌ده ایکی اؤلکه آراسینداکی امکداش‌لیق، تورکیه-اوروپا بیرلیگی علاقه‌لری، وارشودا اولان ناتو ذیروه‌سی، روسیا ایله علاقه‌لر، اوکراینا‌داکی وضعیت، سوریه و گوندمدکی دیگر اولوسلار آراسی موضوعلارین اله آلیناجاغی بیلدیریلدی.
آچیقلامادا،
"لینکویسیوس، 15 ژوئیه‌دن سونرا اوروپا بیرلیگی و ناتو اؤلکه‌لری آراسیندا تورکیه‌نی زیارت ائده‌جک ایلک خاریجی ایشلر ناظیری اولاجاق." ایفاده‌سی ایستیفاده ائدیلدی.
آچیقلامادا آیریجا، لیتوانی باخانین، آنکارا سفری چرچیوه‌سینده کودتا تلاشی زامانی آغیر زیان گؤرن تورکیه بؤیوک میللت مجلیسی بیناسینی دا زیارت ائدجگی سؤیلندی.
لینکویسیوس، داها اوّل تورکیه‌نین ویلنیوس سفیری آیدان یامانجا ایله گؤروشه‌رک کودتا تلاشینی شدتله قینادیغینی و تورکیه‌نی قرارلی شکیلده دستکلدیگینی سؤیلمیشدی.
| 1,106 | Arab | South-Azerbaijani | azb |
TRT | ارمنیستان اوردوسو جبهه خطین‌ده آذربایجان دینج یاشاییش منطقه‌لرینه مختلیف سلاحلار ایستیفاده ائدرک آتیش ائتدی.
آذربایجان ساوونما باخانلیغیندان وئریلن آچیقلامادا، ارمنیستان اوردوسونون ۱۴ سپتامبر آخشام ساعاتلارین‌دان باشلایاراق ۱۵ سپتامبر سحر ساعاتلارینا قدر توووز، ترتر و آغدام ائلچه‌لرین‌ده‌کی دینج یاشاییش منطقه‌لرینه توپ‌چو تجهیزاتی دا داخیل اولماقلا مختلیف سلاحلاردان آتیش ائتدیگی بیلدیریلدی.
سالدیریدا جان ایتکیسی باش وئرمدیگی آنجاق بعضی ائولرین ضرر گؤردویو قید ائدیلدی.
آچیقلامادا، ارمنیستانین، آذربایجان‌دا اؤنملی گون و بایراملار اولان‌دا بنزر تخریباتلار تؤره‌تمه‌سینه دقت چکیلدی.
آذربایجان اوردوسو دا ارمنیستان اوردوسونا قارشیلیق آتیشی ائتدیگی، قارشی طرف‌ده باش وئره‌ن ایتکی و ییخیمین بوتون مسئولیتینی ارمنیستان رهبرلیگین‌ده اولدوغو بیلدیریلدی.
| 752 | Arab | South-Azerbaijani | azb |
TRT | ایراندا سو چاتیشماسی 1 اؤلو و 12 یارالییلا نتیجه‌لندی.
ایسنا خبر آژانسی‌نین وئردیگی خبره گؤره، ایرانین خراسان ائلی جغتای ائلچه‌سی شهرستانک کندینده گوونلیک گوجلریله کندلی‌لر آراسیندا یاشانان چاتیشمادا 1 نفر اؤلدو، ان آز 12 نفر یارالاندی.
ایران سو ایشلری دایره‌سی‌نین کندین سویونو باشقا کنده داشیما مقصدیله قویو قازماغا باشلاماسی و کندلی‌لرین بو حادثه‌یه اعتراض ائتمه‌سی نتیجهسینده گوونلیک گوجلریله کندلی‌لر آراسیندا چاتیشما یاشاندی.
چاتیشما 1 نفرین اؤلومو و 5 نفری پلیس اولماقلا 12 نفرین یارالانماسییلا نتیجه‌لندی.
ایراندا ائللر و کندلر آراسیندا سوساواشی بیر نئچه ایل قاباق آرتماغا باشلامیشدی.
ایران‌لی اقتصادچی محسن رنانی، حکومتی، وار اولان سو بحرانینی گیزلتمکله سوچلاییب اؤنوموزدکی بیر نئچه ایل ایچینده، اؤلکه‌ده سو ساواش‌لاری‌نین جدی بیر شکیلده آرتاجاغینی ایفاده ائتدی.
| 773 | Arab | South-Azerbaijani | azb |
TRT | لیبی ساحل‌لرینده گمی ایله یاسادیشی یول‌لاردان آوروپایا گئچمک ایسته‌ین 20 کؤچمنه عاید جسد تاپیلدی.
گمی‌ده‌کی 160 کؤچمن‌دن گئری قالان‌لارین دا اؤلموش اولابیله‌جیی آنجاق جسدلری‌نین تاپیمادیغی آچیقلاندی.
صبراته شهرین‌دکی یاسادیشی کؤچله مباریزه واحدی، جمعه ارته‌سی گئجه‌سین‌دن بو یانا دنیزدن چیخاریلان جسدلرین، اینسان قاچاقچی‌لیغی ائدن قروپ‌لارلا گیریلن چاتیشما‌لاردا وورولدوغونو بیلدیردی.
آغ دنیزین لیبی ایله ایتالیا آراسیندا قالان بؤلومونده 2016.جی ایل بولونجا 181 مین 405 کؤچمن، دنیزدن یاسادیشی یول‌لارلا ایتالیایا گئچدی.
عینی ایل آغ دنیزی گئچمه‌یه چالیشان 5 میندن چوخ کؤچمن ایسه "اومودا یولچولوق" سیراسیندا حیاتینی ایتیردی.
| 623 | Arab | South-Azerbaijani | azb |
TRT | لهستان-ین ساوونما ناظیری ماریوش بلاشاک روسیانین "قوزیی آخینی" بورو کمری ایله آوروپایا طبیعی گازنقلینی دایاندیردیغینی خاطیرلادا‌راق دئییب: "روسیانین اؤز امپراتورلوغونو دیرچلتمه‌یه ایلک جهدی دئییل. بیز آوروپا تاریخینده بونون نمونه‌لرینی گؤرموشوک".
پاپ لهستان اینفورماسیون آژآنسی‌نین معلوماتینا گؤره، ماریوش بلاشاک بیان ائدیب کی، آوروپا روسیانین باسقی لارینا بویون ایمه‌دن انرژی منبع‌لرینی شاخلندیرمه‌لی‌دیر.
آلمانیانی انرژی باخیمیندان روسیا‌دان چوخ آسیلی اولماقدا تقصیرلندیرن لهستان-لی ناظیر روسیا اردوسونون گوجلنمه‌سینده آلمانیانین دا پایی اولدوغونو، روسیا پرزیدنتی ولادیمیر پوتین-ین ده انرژی‌دن گلن پول‌لارلا اوردوسونو گوجلندیردیگینی ادعا ائدیب.
| 646 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو سوریه-نین منبیچ قصبه سینده تؤره‌دیلن و 5-ی امریکا عسگری اولماقلا 20 نفرین اؤلدوگو بومبا‌لی هوجومون ترورلا قرارلی شکیلده موباریزه‌یه تاثیر ائتمه‌مه‌سی‌نین واجیب‌لیگینی دیله گتیردی.
چاووش اوغلو بونو مقدونیه-نین خاریجی ایشلر ناظیری نیکولا دیمیتروف ایله بیرگه مطبوعات کنفرانسیندا دئییب.
"تروریزمه و هر جور ترورا قارشیییق. بیز ده ترور تشکیلات‌لاری ایله موباریزه آپاریریق. سوریه-ده محاربه باشلایان‌دان بری ترور وار. ترور تشکیلاتی بیزیم قرارلاریمیزا تأثیر ائتمه‌مه‌لی‌دیر.
تهلوکه‌سیزلیک بؤلگه‌سی مسئله‌سی سوریه بحرانی‌نین باشلانغیجیندان اعتباراً پرزیدنت اردوغانین سسلندیردیگی بیر موضوع دور. بیز امریکا طرفی ایله دانیشیق‌لاری داوام ائتدیرجییک. تهلوکه‌سیز بؤلگه سوریه-نین قوزینده ثابت‌لیک اوچون واجیب‌دیر. ثابت‌لیک، سوریه-لیلرین قاییتماسی تروریزمله موباریزه‌ده اهمیت‌لی‌دیر. امریکا ایله دانیشیقلار آپارماغا داوام ائدجییک" -دئیه چاووش اوغلو وورغولاییب.
ناتو باش قرارگاه رئیس لری ییغینجاغیندا ایشتیراک ائتمک اوچون بلژیک-ین پایتاختی بروکسل-ده اولان تورکیه-نین باش قرارگاه رئیسی یاشار گولر ایله امریکالی همکاری جوزف دانفوردون گؤروشونه توخونان چاووش اوغلو ایکی ژانرالین سوریه-ده امریکانین گئری چکیلمه قرارینی بیرلیکده کوردیناسیون ائتمه موضوع سونو قیمتلندیردیک‌لرینی بیلدیریب.
امریکانین "پاتریوت" راکت سیستمیله علاقه‌لی نماینده هئیتی‌نین آنکارادا کئچیردیگی گؤروش‌لره ده موناسیبت بیلدیرن چاووش اوغلو "بعضی معیارلاریمیز وار، مثال اوچون سیستم نه زامان تحویل وئریله‌جک؟ روسیا‌دان اس-400 راکت سیستم‌لری آلدیق، اما داها چوخ سیستمه احتیاجیمیز وار. تحویل وئریلمه و قیمت اهمیت داشیییر. تورکیه اولاراق مودافعه صنایع سینده بیرگه اوره تیمه و تکنولوژی ترانسفرینه اهمیت وئریریک" دئییب.
| 1,598 | Arab | South-Azerbaijani | azb |
TRT | آمریکانین آفریقا قوموتانلیغی (آفریکوم)، لیبیده تشکیل ائتدیگی هاوا سالدیریسین‌دا ۱۱ تروریستین اؤلدورولدویونو آچیقلادی.
آفریکوم‌دان وئریله‌ن یازیلی آچیقلامادا،
"آمریکانین آفریقا قوموتانلیغی، لیبی‌نین بیر بؤلگهسینده، ۲۹ نوامبر ۲۰۱۸ده بیر هاوا سالدیریسی تشکیل ائتدی. سالدیریدا، ۱۱ آکیم میلیتانی اؤلدورولدو و ۳ ماشین منهدم ائدیلدی" ایفاده‌سینه یئر وئریلدی.
آچیقلامادا، وطنداش اؤلومونه دایر بو آنا قدر بیلگی گلمدیگی ایر‌لی سورولدو.
سالدیرینین، لیبیده هؤرگوته قارشی بو ایل ائدیله‌ن اوچونجو سالدیری اولدوغو وورغولاندی.
یئرلی قایناقلار، داها اول، بؤلگه‌ده کیمه عاید اولدوغو تثبیت ائدیله بیلمه‌یه‌ن اوچاقلار طرفیندن ائدیله‌ن سالدیریدا، ۱۰ نفرین اؤلدویونو بیلدیرمیشدی.
| 663 | Arab | South-Azerbaijani | azb |
TRT | فرانسانین خاریجی ایشلر ناظیری ژان ایو لودریان اؤلکه‌سی‌نین الینده اولان معلومات‌لار چرچیوه‌سینده سعودیه عربیستانینا سرعت‌لی شکیلده موختلیف تحریملر تطبیق ائدجگینی سؤیله‌ییب.
فرانسانین خاریجی ایشلر ناظیری ژان ایو لودریان خاشقچی جینایتیله علاقه‌لی "Europe 1" رادیوسونا آچیقلاما وئریب.
خاشقچی جینایتی‌نین بوتون جهت‌لریله ایشیقلاندیریلماسینی ایستهدیکلرینی بیلدیرن لو دریان بونون اوچون جینایتین مسئوللارینین اورتایا چیخاریلماسی‌نین واجیب‌لیگینی دیله گتیریب.
لودریان بو باره‌ده آلمانیا ایله امکداش‌لیق ائتدیکلرینی ده دئییب.
خاطیرلاداق کی، "واشینگتن پست" قزئتی‌نین امکداشی جمال خشقچی بو ایل اکتبرین 2-ده سعودیه عربیستانی‌نین ایستانبول‌داکی باش کونسوللوغوندا اؤلدورولوب. ایندیه ده ک اونون جسدی تاپیلماییب.
| 702 | Arab | South-Azerbaijani | azb |
TRT | آنتالیادا صحنه‌یه چیخان مشهور مغنی جنیفر لوپزین، کونسریله ایلگیلی سوسیال مئدیا حسابین‌دان آنتالیا ائتیکئتی ایله ائتدیگی پایلاشیم، ۱۱ ساعاتدا ۴،۵ میلیون‌دان چوخ انسان طرفیندن گؤرونتولندی، اون مینلرجه یوروم آلدی.
۶ آگوستدا سئونلری ایله بیر آرایا گلن جنیفر لوپز، ائتدیگی پایلاشیملا دا آنتالیا و تورکییه‌نین تانیتیمینا قاتقی وئردی.
صنعتچینین، ۹۸ میلیون تعقیب‌چی‌سی اولان سوسیال مئدیا حسابین‌دان آنتالیا ائتیکتی ایله "Beautiful show last night in Turkey" (دونن گئجه تورکییه‌ده گؤزل گؤستری) ایفادسی ایله ائتدیگی پایلاشیم ایلگی گؤردو.
پایلاشیمی قیسا مدت‌ده ۴،۵ میلیون‌دان چوخ انسان گؤرونتوله‌دی، ۱۴ مینه یاخین یوروم ائدیلدی.
صنعتچینین تورک سئونلریندن بعضیلری، پایلاشیمین گئج ائدیلمیش و یئترسیز اولدوغو یوروملارینی ائدرکه‌ن بیر چوخو ایسه لوپزه حیران‌لیقلارینی و سئوگیلرینی بیلدیریب کونسرت اوچون تورکییه‌نی ترجیح ائتدیگی اوچون تشکر ائتدی.
| 832 | Arab | South-Azerbaijani | azb |
TRT | تونج‌ائلی چؤلونده، بؤلوجو ترور هؤرگوتو پ‌کاکایا یؤنه‌لیک عملیاتدا ۶ تروریست ائتکیسیز حالا گتیریلدی.
شهرین اطرافیندا ائیلم حاضرلیغی ایچینده اولان تروریستلره یؤنه‌لیک عملیاتدا چیخان چاتیشمادا، ۶ تروریست ائتکیسیز حالا گتیریلدی.
کیملیک تعینی چالیشمالارین‌دا تروریستلردن ایکی‌سینین هؤرگوت چته‌باشیلارین‌دان اولدوغو بللی اولدو.
تروریستلردن بیرینین گؤی لیسته‌ده آرانان و باشینا بیر یاریم میلیون لیرا اؤدول قویولان دوغان سرحاد کد آدلی جلال قایا اولدوغو معین ائدیلدی.
دیگر چته‌باشینین ایسه نارینجی لیسته‌ده آرانان باران کد آدلی حیدر گول اولدوغو اورتایا چیخدی.
بؤلگه‌ده عملیاتلار داوام ائدیر.
| 586 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان (کووید-19) 76 نفر اؤلوب.
بو باره‌ده تورکیه-نین ساغلیق ناظیری فخرالدین کوجا سون کروناویروس ایستاتیستیکلرینی آچیقلایارکن بئله بیلدیریب.
ناظیر آچیقلاماسیندا قئید ائدیب کی، سون 24 ساعاتدا 139 مین 103 شوبهه‌لی کروناویروس تستیندن کئچیب، اونلاردان 2302-نین جاوابی پوزیتیو چیخیب، 1521 خسته ایسه ساغالا‌راق ائوه بوراخیلیب. آغیر خسته سایی 2341 نفر اولوب. ایندییه‌دک 327007 نفرین معالیجه‌سی باشا چاتیب.
تورکیه-ده عمومی‌لیکده 379 مین 775 نفر یئنی نوع کروناویروس انفکسیونونا یولوخوب، ایندییه‌دک اونلاردان 10 مین 402 نفر اؤلوب.
| 558 | Arab | South-Azerbaijani | azb |
TRT | ۲۰۲۲ دونیا کاپی ب قروپونون اوچونجو اویونوندا آمریکا ایرانی پولوسیچین گولو ایله ۱-۰ مغلوب ائدرک، ۱/۸ فینال‌دا هلندین رقیبی اولدو.
بو غلبه ایله ۵ پوئنه چیخان آمریکا لیدئر اینگیلتره‌دن سونرا بیر سونراکی مرحله‌یه یوکسلدی.
۳ پوئنله قروپدا قالان ایران تورنمنته وداع ائتدی.
تورکیه‌نین "کایسئری اسپور" کلوبوندا اوینایان مجید حسینی ۹۰ دقیقه اویوندا قالدی، علی کریمی ایسه ۴۵.جی دقیقه‌ده میلاد محمدینین یئرینه اویونا گیردی.
"آنتالیا اسپور"دا اوینایان امریکالی اویونچو حاجی رایت ۷۷.جی دقیقه‌ده جاشوا سارجنتین یئرینه اویونا گیردی.
| 521 | Arab | South-Azerbaijani | azb |
TRT | تورکیه-نین "کونیاسپور" کلوبو مربی رضا چالیمبای ایله یول‌لارینی آییریب.
متخصص کلوب رهبرلیگی ایله گؤروشدوک‌دن سونرا ایستعفا وئریب. بو باره‌ده کلوبون رسمی سایتی معلومات یاییب.
"کونیاسپور" سوپر لیگده 12 توردان سونرا 17 امتیاز ایله 9-جو پیلله‌ده قرارلاشیب.
کونیا تمثیلچی‌سی نوبتی توردا سفرده "قالاتاسارای"لا قارشی‌لاشا‌جاق.
| 320 | Arab | South-Azerbaijani | azb |
TRT | تورکیه 2020-جی ایلین سپتامبریندا باشلایان فیندیق صادراتی مؤوسومونون 8 آییندا 208 مین 779 تون فیندیق صادراتیندان تخمینن 1،5 میلیارد دو‌لار قازاندی.
قارا دنیز فیندیق و محصول‌لاری صادراتچیلار بیرلیگی‌نین (KFMİB) صدری الیاس ائدیپ سئوینچ یازیلی آچیقلاماسیندا 1 سپتامبر 2020 و 30 آوریل 2021 دؤورونده 208 مین 779 تون فیندیق صادر ائدیلدیگینی بیلدیریب.
سئوینچ بو صادراتدان 1 میلیارد 472 میلیون 139 مین 388 دو‌لار گلیر الده ائدیلدیگینی وورغولاییب.
| 438 | Arab | South-Azerbaijani | azb |
TRT | ایران-دا اؤتن گون عرضینده 3 مین 512 نفر کروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سادات لارینین سؤزلرینه گؤره، بئله‌لیکله ایران-دا بو ویروسا یولوخان‌لارین سایی 449 مین 960 نفره یوکسلیب. ویروس داشیییجیلاریندان 4 مین 68 نفرین وضعیتی آغیردیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 190 نفر کروناویروس‌دان اؤلوب. بونونلا دا ایران-دا بو ویروس‌دان اؤلن‌لرین سایی 25 مین 779 نفره چاتیب.
سادات لاری بیلدیریب کی، ایندییه‌دک ایران-دا 376 مین 531 نفر کروناویروس‌دان ساغالیب.
سادات لاری قئید ائدیب کی، ایرانین تهران، اصفهان، قم، دوغو آذربایجان، گونئی خوراسان، سمنان، قزوین، لرستان، اردبیل، خوزیستان، کرمانشاه، کهگیلویه و بویراحمد، گیلان، بوشئر، زنجان، ایلام، رضوی خوراسانی، مازنداران، چهارمحال و بختیاری، البرز، باتی آذربایجان، مرکزی، کرمان، قوزیی خوراسان، همدان و یزد ویلایت‌لری قیرمیزی زونا‌لار حساب اولونورلار.
ایران-دا ایندییه‌دک 3،95 میلیون‌دان چوخ تشخیص تستی حیاتا کئچیریلیب.
| 967 | Arab | South-Azerbaijani | azb |
TRT | آمریکانین افغانیستاندا یاشادیغی مغلوبیتین سندلری اورتایا چیخدی
آمریکا، افغانیستانداکی 18 ایللیک ساواش‌ین آرتیق قازانیلامایاجاغی گئرچگینی تحریف ائتدیغی اورتایا چیخدی.
ویئتنام ساواش‌سینین دا اوغورسوز اولدوغونا باغلی گیزلی سندلری یاییملایان ایلک مئدیا قورولوشلاریندان اولان واشینگتون پوست، بو دفعه ده آمریکانین 2002دن بو یانا ایشغال ائتدیگی افغانیستانا باغلی گیزلی سندلری اله کئچیردی.
آمریکا رهبرلیگی‌نین قطرده طالبان ایله موذاکیره‌یه اوتوردوغو دؤورده اورتایا چیخان گیزلی سندلر، آمریکانین افغانیستاندا دا اوغورسوز اولدوغونو اورتایا قویدو.
اله کئچیریلن 2 مین صحیفه‌لیک سند، افغانیستانداکی ساواشیندا بیرباشا رول اوینامیش، مسئول، ژنرال و دیپلومات‌لارین فیکیرلرین‌دن عبارت‌دیر.
فیکیرلرینه باشوورولان‌لاردان 400دن چوخو افغانیستاندا ایشلرین یولوندا گئتمدیگینی و آمریکانین اؤلکه‌ده بیر باتاقلیغا باتدیغینی ایفاده ائتدی.
سندلرده، اسکی پرزیدنت‌لری جورج بوش و باراک اوباما دؤورونده آغ ائوده افغانیستان ماساسی‌نین باشین‌داکی ژنرال دوگلاس لوت، افغانیستانی تمل اولاراق آنلاماق‌دان اوزاق ایدیک. نه ائتدیگیمیزی بیلمیردیک. نئجه بیر یوکون آلتینا گیردیگیمیزی فرقینده دئییلدیک. ایفاده‌سینی ایستیفاده ائتدی.
فیکیرلرینه یئر وئریلن مسئوللارین بؤیوک بؤلومو، آمریکانین هله ده افغانیستاندا ایجرا ائتدیگی ایستراتژینین سهو اولدوغونو، مسئوللارین بونو بیلدیگینی آنجاق توپلوما آچیقلامادیغینا دقتی چکدی.
سندلرده باشقان سویه‌سین‌دن اورتا سویه مسئول‌لاره قدر توپلوما ائدیلن بوتون آچیقلامالار، ساحه‌دکی معلومات‌لارین چارپیتیلدیغی اورتایا چیخدی. 2001دن بو یانا افغانیستاندا 2 مین 300و آمریکا عسگری اؤلدو، 20 مین 589و یارالانیب.
| 1,497 | Arab | South-Azerbaijani | azb |
TRT | یورددیشی تۆرکلر و قوهوم توپلولوقلار باشقانلیغی (ی.ت.ب)، تۆرک دیاسپورو ایچریسینده یازین ساحه‌سینده‌کی ایستعدادلاری اوزه چیخارماق آماجی ایله "ی.ت.ب تۆرکجه اؤدوللری"نین دؤردونجوسونو تشکیل ائدجک.
ی.ت.ب‌دن وئریله‌ن یازیلی آچیقلامایا گؤره، یاریشمادا اؤیکو، شعر، ایلک کیتاب ساحه‌لری ایله یاناشی، دیاسپور اوشاق ادبیاتینا دا یئر وئریله‌جک.
توپلامدا بئش کتگوریده گئچیریله‌جک یاریشمادا هر بیر کتگوری اۆچون آیری بیر سئچیجی قورول اولوشدورولاجاق. سئچیجی قورولون اساس آلاجاغی دگرلندیرمه معیارلاری آراسیندا؛ تۆرکجه‌نین دوزگون و ائتکیلی قوللانیمی، دیل بیلگیسی، اؤزگونلوک، مراجعت ائدیله‌ن کتگورینین شکیل و تکنیک اؤزللیکلرینه مینیموم اویغونلوق ایله اوسلوب اولاجاق.
یاریشما، یورددیشیندا یاشایان وطنداشلارین آنادیللری اولان تۆرکجه قونوسونداکی یئته‌نکلرینی و ایفاده قابلیتلرینی آرتیرمالارینی، تۆرک دیاسپورنا اؤزگو ادبیاتدا یئنی آچیلیملار اورتایا قویولماسینی تشویق ائتمه‌گی هدفله‌ییر.
یاریشمایا قاتیلماق ایسته‌یه‌نلر ۳۰ ژوئن تاریخینه دک «obys.ytb.gov.tr» آدرسینه مراجعت ائده‌بیلرلر. یاریشما‌نین قزانانلاری ۱سپتامبردا اعلان ائدیله‌جک.
| 1,012 | Arab | South-Azerbaijani | azb |
TRT | هیندیستان حکومتی، جاموکشمیر بؤلگهسینده آراشدیرما ائتمک ایسته‌ین موخالیف پارتی نماینده‌لرینه گیریش ایجازه‌سی وئرمه‌دی.
هیندیستان میللی کونگره‌سی (INC) مسئول‌لارین‌دان وینئت پونیا، آراشدیرما ائتمک اوچون جاموکشمیرین باشکندی سریناگارآ گلن موخالیفت پارتیسی لیدرلری‌نین، هاوا لیمانیندا ساعات‌لارلا گؤزلدیلدیک‌دن سونرا یئنی دهلی‌یه گئری یوللاندیک‌لارینی بیلدیریلدی.
آرالاریندا هیندیستان میللی کونگره‌سی اسکی لیدری راهول گاندی، هیندیستان کومونیست پارتیسی لیدرلرین‌دن سیتارا یئچوری و ژاناتا دال پارتیسین‌دان شاراد یاداواین دا اولدوغو هئیتده عمومی دوققوز سیاسی پارتینین نماینده‌لری‌نین اولدوغو ایفاده ائدیلدی.
هیندیستان میللی کونگره‌سینین قاباقدا گلن آدلارین‌دان و جاموکشمیرین اسکی باش ناظیرلرین‌دن غولام نابی آزاد، زیارت سبب‌لری‌نین، هیندیستان حکومتی‌نین بؤلگه‌ده وضعیتین نورمالا دؤندوگو ادعا‌لارینی قیمتلن‌دیرمک اولدوغونو سؤیله‌دی.
هیندیستان حکومتین‌دن دونن ائدیلن آچیقلامادا، بؤلگه‌دکی حساس وضعیت سببیله موخالیف پارتی نماینده‌لری‌نین بؤلگه‌نی زیارت ائتممه‌لری خبردارلیغینی ائتمیشدی.
| 978 | Arab | South-Azerbaijani | azb |
TRT | چین دؤلت باشقانی شی جین‌پینگ، روس قونومداشی ولادیمیر پوتینه ایژوسک شهرینده ماوخولا ائدیلن سلاحلی سالدیرییا گؤره باش‌ساغلیغی وئردی.
شی، مئساژیندا حادثه‌دن دولایی سارسیلدیغینی بیلدیررک، چین حکومتی و خالقی آدینا حیاتینی ایتیره‌نلر اوچون کدرینی ایفاده ائدرک، یاخینلارینی ایتیره‌ن عائله‌لره باش‌ساغلیغی دیله‌دی.
روسیانین اودمورتییا بؤلگه‌ینین ایژوسک شهرینده بیر اوخولا دۆنن کیملیگی بیلینمه‌ین بیر شخص سلاحلی سالدیری تشکیل ائتمیشدی.
سالدیریدا ۷سی اوشاق اولماقلا ۱۳ نفر حیاتینی ایتیمیش، ۱۴و اوشاق اولماقلا ۲۱ نفر یارالانمیشدی.
| 523 | Arab | South-Azerbaijani | azb |
TRT | ترامپ دان عرب ناتو بیرلیگی
آمریکانین پرزیدنتی دونالد ترامپ رهبرلیگی‌نین یاخین شرقده یئنی بیر نیظامی و سیاسی بیر بیرلیگ اوزرینده چالیشدیغی ایره‌لی سورولوب.
6 کؤرفز اؤلکه‌سی ایله میصر و اوردون ون قاتیلاجاغی بیرلیگین اساس مقصدی، ایرانین بؤلگه‌دکی فعالیتینی قیرماغا یاییلماسینی اؤنلمک.
آغ ائو و یاخین شرق‌دکی قایناقلار، بو یئنی پروژه "عرب ناتو" آدلاندیریر.
آغ ائودن ائدیلن آچیقلامادا دا بیرلیگ تصدیقلندی،
سون بیر نئچه آیدیر کی، بؤلگه سل طرفداش‌لاریمیزلا پلان اوزرینده ایشلییریک" دئییلدی.
آغ ائو میللی امنیت شوراسی‌نین سؤزچوسو ده، مسئله ایله باغلی آچیقلاماسیندا، MESA (Middle East Strategic Alliance /یاخین شرق ایستراتژیک بیرلیگی)، ایرانین سالدیرقانلیغی، تروریزم، رادیکالیزمله موباریزه ائده جک. اورتادوغویا ثابت‌لیک گتیره‌جک." دئدی.
قیسا آدی MESA اولان یاخین شرق ایستراتژیک بیرلیگی پزوژه‌سی‌نین، هله‌لیک 12-13 اوکتوبر تاریخ‌لرینده واشینگتوندا کئچیریلمه‌سی پلان‌لاش‌دیریلان ایجلاسدا موذاکیره ائدیله بیلدیریلیر.
واشینگتون رهبرلیگی، اؤلکه‌لر آراسیندا موشک ساوونما‌سی، نیظامی تحصیل کیمی مسئله‌لرده داها درین امکداش‌لیق ایستییر.
ترورلا موباریزه، بؤلگه سل ایقتیصادی و داها گوجلو دیپلوماتیک موناسیبت‌لر ده درینلشدیریلمه‌سی حساب ائدیلن دیگر مسئله‌لر.
صدر ترامپین اؤتن ایل سعودی عربیستانینا ائتدیگی سفرده سعودی مقاملاری بیر امنیت پاکتی فیکرینی اورتایا آتمیشدی.
آنجاق بیرلیگ تکلیفی حیاتا کئچممه میش‌دی.
| 1,292 | Arab | South-Azerbaijani | azb |
TRT | آنتالیایا گلن توریست ساییسی 5 میلیونو آشدی.
آنتالیا، 2016.جی ایلینده 6 میلیون 181 مین توریستی آغیرلارکن، بو رقم‌لره بو ایلین ایلک 7 آییندا چاتیلدی.
آغ دنیزین اینجی‌سی آنتالیایا هاوا یولو ایله 28 جولای اعتباریله 5 میلیون 21 مین 5 نفر گلدی.
گلن توریست‌لر گئچن ایله نیسبتله یوزده 62لیک بیر آرتیش گؤستردی.
آنتالیایا جولای آیی اعتباریله گلن توریست‌لرین بؤیوک بؤلومونو روس‌لار اولوشدوردو.
ژوئن آییندا 1 میلیون 321 مین اولان روس توریست ساییسی، جولای آییندا 2 میلیونو گئچدی.
| 468 | Arab | South-Azerbaijani | azb |
TRT | تورکیه‌نین عمومی مقصد هلیکوپتر احتیاجلارینین اؤزگون بیر پلاتفورملا قارشیلانما‌سی آماجی ایله گلیشدیریله‌ن ت۶۲۵ هلیکوپتری، گؤی اوزون‌ده گؤی‌بی آدی ایله وظیفه یئریده‌جک.
جمهورباشقانی رجب طیب اردوغان، جمهورباشقانلیغی قورولتای و مدنیت مرکزینده گئچیریله‌ن تورک ساوونما صنایعی ذیروه‌سین‌ده ت۶۲۵ هلیکوپترینین آدینین گؤی‌بی اولاراق سئچیلدیگینی آچیقلادی.
هلیکوپترین، یوکسک قابلیتی و گئنیش وظیفه یئته‌نگی سایهسینده، یورد ایچی احتیاجلاری قارشیلاماسینین یانی سیرا، اولوسلارآراسی بازارلاردا دا یئر آلماسی هدفله‌نیر.
حربی و شخصی ایستیفاده‌چیلرین احتیاجلارینی قارشیلاماق اوچون گلیشدیریله‌ن هلیکوپتر ایله پرسنل نقلی، پیلوت تعلیمی، آراما قورتارما، ایچ گوونلیک، سرحد تهلوکه‌سیزلیگی، آمبولانس، وی‌آی‌پی داشیما، اورمانچیلیق، یانغینلا مباریزه، ساحل اؤته‌سی داشیما و آختارما قورتارما گؤره و‌لری ایجرا ائدیله‌جک.
موتورون پروتوتیپینین بیر ایل ایچینده چالیشدیریلماسی هدفلنیر.
| 855 | Arab | South-Azerbaijani | azb |
TRT | جمهورباشقانی رجب طیب اردوغان، ۶ فوریه‌ده باش وئره‌ن زلز‌له‌لرده جان ایتکیسینین ۳۵ مین ۴۱۸ نفره یوکسلدیگینی آچیقلادی.
اردوغان، "عصرین فلاکتی" اولاراق تانیملانان، مرکزی قهرمان ماراش اولان و ۱۰ بؤلگه‌نی ائتکیله‌ین ۷،۷ و ۷،۶ بؤیوکلوگونده‌کی زلز‌له‌لر گوندمی ایله تشکیل ائدیلن باخانلار قورولو توپلانتیسیندان سونرا آچیقلامالار وئردی.
زلز‌له‌لر اوچون "دونیاداکی بوتون متخصصلرین ده گؤروش بیرلیگی ایله بؤیوکلویو، ییخیچیلیغی و استثنایی بیر طبیعت حادثه اولاراق دگرلندیریلیر" دئین اردوغان، جان ایتکیسینین ۳۵ مین ۴۱۸ نفره یوکسلدیگینی، ۱۰۵ مین ۵۰۵ نفرین یارالاندیغینی بیلدیردی.
یارالانانلارین ۱۳۲۰۸نین معالیجه‌سینین داوام ائتدیریلدیگینی بیلدیرن جمهورباشقانی، ییخیلمیش اولان ۱۹ میندن چوخ بینادان ۱۵ مینینه موداخیله‌نین باشا چاتدیغینی قید ائتدی.
جمهورباشقانی اردوغان، زلزله بؤلگهسینده تخمیناً ۲۵۰ مین دؤولت مأمورونون چالیشمالاردا یئر آلدیغینی وورغولایاراق،
«ییخیلان بینالارین آلتیندا قالان سون وطنداشیمیزی دا اوردان چیخارانا قدر چالیشمالاریمیزی داوام ائتدیره‌جییک» دئدی.
| 958 | Arab | South-Azerbaijani | azb |
TRT | باتی آفریقا اؤلکه‌سی غنادا آشیری یاغیشلارین یول آچدیغی سئل ندنی ایله ۱۵ نفر یاشامینی ایتیردی.
میلی مطبوعاتدا یئر آلان خبرلره گؤره، باشکند آکرادا ایکی گوندور داوام ائدن شدت‌لی یاغیشلار بؤلگه‌ده سئله سبب اولدو.
سئل‌ده، آرالاریندا اوچ اوشاغین دا اولدوغو ۱۵ نفر حیاتینی ایتیردی.
بؤلگه‌ده چوخ ساییدا انسان‌دان خبر آلینمیر.
یئتکیلیلری اؤلو ساییسینین آرتماسین‌دان قایغی دویولدوغونو وورغولایاراق سئل سببیله چوخ ساییدا ائو و ایش یئرینین ییخیلدیغینی قید ائتدی.
| 454 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان (کووید-19) 161 نفر اؤلوب.
بو باره‌ده تورکیه-نین ساغلیق ناظیری فخرالدین کوجا سون کروناویروس ایستاتیستیکلرینی آچیقلایارکن بیلدیریب.
ناظیر آچیقلاماسیندا قئید ائدیب کی، سون 24 ساعاتدا 162 مین 231 شوبهه‌لی کروناویروس تستیندن کئچیب، اونلاردان 7381-نین جاوابی پوزیتیو چیخیب، 3678 خسته ایسه ساغالا‌راق ائوه بوراخیلیب. آغیر خسته سایی 4543 نفر اولوب.
تورکیه-ده ایندییه‌دک 460 مین 916 نفری یئنی نوع کروناویروس انفکسیونونا یولوخوب، 12 مین 672 نفر اؤلوب.
| 486 | Arab | South-Azerbaijani | azb |
TRT | فرانسا عیرقچی‌لیک و ایسلاموفوبیا موشاهیده قورومو (ORİW) بو ایل اؤلکه‌ده ایسلاما قارشی چیخان آدلاری معین ائتمک اوچون سوسیال مئدیادا سس وئرمه کئچیریب.
سوسیال مئدیا ایستیفادچی‌لری سس وئرمه‌ده فرانسادا ایسلام علیهینه چیخیش‌لاری ایله تئز-تئز گوندمه گلن آدام‌لارین آدلارینی سئچیب. بو آدام‌لار یازیچی باربارا لفبورا (Barbara Lefebvre) ، آوروپا پارلامئنتی‌نین میللت وکیلی نادینه مورانو (Nadine Morano) ، فرانسا سیاستچی‌سی آرور برگر (Aurore Berger)، حدین‌دن آرتیق ساغچی سیاستچی ژان مسیحا (Jean Messiha)، ژورنالیست پاسکال پراود (Pascal Praud)، آکادئمیک ارنت بووت (Laurent Bouvet)، الجزایر اصیل‌لی ژورنالیست محمد سیفایی (Mohamed Sifaoui)، وکیل گیلس ویلیاک گلدنادل (Gilles-William Goldnadel) اولوب.
فرانسا عیرقچی‌لیک و ایسلاموفوبیا موشاهیده قورومونون صدری ایفاکات یونا سس وئرمه‌یه دایر وئردیگی بیاناتدا بیلدیریب: "بو آدام‌لار چوخ تهلوکه‌لی اویون اویناییرلار. بیز ده بو وضعیته دقت چکمک و اینسان‌لارین رئاکسیاسینی اورتایا قویماق ایستدیک".
18 اوکتبردا باشلایان سس وئرمه 1 هفته داوام ائده‌جک.
| 979 | Arab | South-Azerbaijani | azb |
TRT | دونیانین ان مشهور شطرنج اوستاسی روس آناتولی کارپوو، شطرنج ائییتیمی باخیمیندان تورکیه‌نین بیر نؤمره اولدوغونو سؤیله‌دی.
روسیا پارلمانی‌نین آلت قانادی دوما میلت وکیلی ده اولان کارپوو، روس مطبوعاتینا،
"تورکیه‌ده شطرنج چوخ گؤزل شکیلده گلیشیر. بو گون تورکیه شطرنج ائییتیمی باخیمیندان بیر نؤمره بیر اؤلکه" دئدی.
کارپوو، اؤز اؤلکه‌سی روسیادا ایسه شطرنج ائییتیمی‌نین هر اوخولدا اولماسی لازیم اولدوغونو قید ائتدی.
آناتولی کارپوو، دونیانین ان مشهور 10 شطرنج اوستاسین‌دان بیری اولاراق تانینیر.
| 486 | Arab | South-Azerbaijani | azb |
TRT | عرب بیرلیگی امریکا پرزیدنتی دونالد ترامپ-ین قودسو ایسرائیل پایتاختی اولاراق تانیماسی قراری ایله موباریزه چرچیوه‌سینده "عرب کیچیک ناظیرلر کومیته‌سی" تشکیل ائتدیگینی آچیقلادی.
بیرلیگین یایدیغی آچیقلامایا اساساً، کومیته اردن، فیلیسطین، میصر، سعودی عربیستانی، مراکش، بیرلشمیش عرب امیرلیک‌لری خاریجی ایشلر ناظیرلری و عرب بیرلیگی باش کاتیبین‌دن تشکیل تاپمیش‌دیر.
کومیته‌نین ترامپ-ین قراری‌نین دوغوردوغو منفی نتیجه‌لر و تأثیرلریله موباریزه‌ده دیپلوماتیک و مدیا سویه‌سینده آددیم آتما وظیفه‌سینی ایجرا ائدجگی بیلدیریلیب.
| 513 | Arab | South-Azerbaijani | azb |
TRT | "قالاتاسارای" رهبرلیگی فاتح تریم ایله دانیشیق‌لارا باشلاییب.
مربی وظیفه‌سی یئنیدن 64 یاش‌لی متخصصه تاپشیریلا‌جاق.
آرتیق تریمین اؤزو ده "تویتر"ده "هارادا قالمیشدیق، "قالاتاسارای"؟ دئیه پایلاشیم ائتمکله سابیق کلوبونا گئری دؤندوگونه ایشاره ووروب.
قئید ائدک کی، فاتح تریم 1996 - 2000، 2002 - 2004 و 2011 - 2013-جو ایللرده ده "قالاتاسارای"ین مربی سی اولوب. او، "ساری-قیرمیزی‌لار"ا 6 دفعه تورکیه شامپیونلوغو، 4 دفعه تورکیه سوپر کوپاسی، 2 دفعه اؤلکه کوپاسی، 1 دفعه یوفا کوپاسینی قازاندیریب.
| 486 | Arab | South-Azerbaijani | azb |
TRT | "ترابزونسپور" قیش ترانسفر دؤنمینده فعال‌لیغینی داوام ائتدیریر. قارا دنیز تمثیلچی‌سی‌نین نوبتی کئچیدی "یوونتوس"ون مودافیچی‌سی مارتین کاسرس اولدو.
اورگوئه میللی‌سی‌نین عضوو ایله چوخ‌داندی دانیشیقلار آپاران "بوردو-ماوی‌لیلر"، نهایت کی، اونو راضی سالا بیلدیلر. 30 یاش‌لی فوتبولچو یئنی تیمی ایله موقاویله ایمضالاماق اوچون بو گون ایستانبولا گلدی. تورکیه‌یه خانیمی ایله بیرلیکده گلن کاسرس حاضیردا "قالاتاسارای"داکی هم یئرلیسی فرناندو موسلرانین ائوینده قالیر.
ایلکین راضیلیغا اساساً، اولدوز فوتبولچو سوپرلیگ تمثیلچی‌سی ایله 2،5 ایللیک موقاویله ایمضالایاجاق. اونون یئنی تیمینده ایللیک آیلیغی 2،5 میلیون یوور اولاجاق. "یوونتوس"لا موقاویله مدتی بیتدیگی اوچون آزاد ایستاتوسونا مالیک اولان کاسرس علاوه 1 میلیون یورو ایمضا پولو آلاجاق.
تز-تز زده‌دن اذیت چکدیگی اوچون "یوونتوس"دا یئرینی قورویا بیلمه‌ین کاسرس معاینه‌دن کئچدیک‌دن سونرا "ترابزونسپور"لا رسمی مقاویله ایمضالایاجاق.
قئید ائدک کی، 2008-جی ایلده "بارسلونا"دان "یوونتوس"ا کئچن مارتین کاسرس ایکی مؤوسوم ده "سئویلیا"نین فورماسینی گئیینیب.
| 985 | Arab | South-Azerbaijani | azb |
TRT | آمریکادا 150یه یاخین تورک-آمریکا سیویل تشکیلاتینی بیر آرایا گتیرن تورک-آمریکا یؤنلندیرمه کومیته‌سی (TASC)، واشینگتون پوست قزئتینه وئردیگی تام صحیفه اعلاندا قزئتین اوخوجولارینا فتح الله چی ترور تشکیلاتی پارالل دولت یاپیلانماسی (فتو/پ.د.ی) حاقیندا خبردارلیق‌لار ائدیب و چته باشی فتح الله گولن ین قایتاریلماسینی ایسته‌دی.
تورک-آمریکا یؤنلندیرمه کومیته‌سی، 15 ژوئیه کودتا جهدی‌نین 2-جی ایلی سببیله آمریکانین ان نفوذلو قزئت‌لرین‌دن بیری اولان واشینگتون پوست تام صحیفه اعلان وئره‌رک فتو/پ.د.ی حاقیندا خبردارلیق‌لار ائدیب.
اعلاندا، 15 ژوئیه خائین کودتا گیریشیمی زامانی آنکارادا مجلیس داخیل اولماقلا چوخ سایدا دولت بیناسی‌نین هدف آلدیغینا ایشاره ائدیله‌رک، تورک خالقی‌نین کودتاچیلره قارشی کوچه‌لره چیخا‌راق تانک‌لارا موداخیله ائتدیگینی و 250دن آرتیق اینسان شهید ائدیلدیگی و ایکی میندن چوخ اینسانین ایسه یارالاندیغی بیلدیریلیب.
کودتاچیلره امیرلرین آمریکانین پنسیلوانیا ایالتینه باغلی سایلورسبورگ قصبه‌سینده یاشایان چته باشی گولن طرفیندن وئریلدیگینی قئید اولونان اعلاندا، گولن، نیویورک‌داکی دونیا تیجارت مرکزینه 1993ده تشکیل اولونان سالدیری‌دان دولایی آمریکادا حبس ده اولان شیخ عمر عبدالرحمان بنزدیلیب.
اعلاندا، شیخ عمر عبدالرحمان ین حاقین‌داکی اتهام‌لاردان دولایی حبس اولوندوغو، فتو/پ.د.ی چته باشی گولن ین ایسه محکمه قارشی‌سینا هله ده چیخمادیغی قئید ائدیلیب.
آمریکا‌لی‌لاردان گولن ین قایتاریلماسی اوچون باسقی ائتمه‌لری چاغیریشیندا ائدیلن اعلاندا، تشکیلاتین آمریکادا کئچیردیگی پروقرام‌لار حاقیندا دا اوخوجولار خبردار ائتدی.
| 1,416 | Arab | South-Azerbaijani | azb |
TRT | آمریکانین گئچمیش باشقانلاریندان حان اف. کندی‌نین حیاتینی ایتیردیگی سوءقصده دایر 2 مین 891 گیزلی سند، باشقان دونالد ترامپین اونایی ایله یاییملاندی.
سندلر، میلی آرشیوین اینترنت سیته‌سیندن گؤروله‌بیلیر حالا گتیریلدی.
سندلر، چوخ ساییدا یازیشما، راپور و ایفاده ایچریر.
اولکه‌ده 1992 ایلده چیخاریلان کندی سوءقصدی قانونو گریی، اکثریتی فدرال سوروشدورما بیروسو اف‌بی‌آی و مرکزی خبر آلما تشکیلاتی سی‌آی‌ای‌ه میلیون‌لارجا سندین 25 ایل ایچریسینده خالقلا پایلاشیلماسی لازیمدیر. بو مدت 26 اکتبردا دولوردو.
سوره‌سی‌نین دولماسین‌دان قیسا بیر مدت اول ترامپ سندلرین اؤنملی بیر قیسمی‌نین یایینلانماسی تعلیماتینی وئرمیشدی.
سندلرین بیر قیسمی ایسه گوونلیک سببیله یایینلانمادی.
آمریکانین 35.جی پرزیدنتی کندی، 22 نوامبر 1963 جمعه گونو دالاس‌دا اؤلدورولموشدو. کندی سوءقصدی اوزرین‌دکی سیرر پرده‌سی هئچ واخت آچیلمامیشدی.
| 796 | Arab | South-Azerbaijani | azb |
TRT | باشاکشهر" فوتبولچوسو آردا تورانی جزالاندیریب.
بو باره‌ده کلوبون سایتی معلومات یاییب. موغننی برکای ایله آراسینداکی یاشانان قالماقاللا علاقه‌دار آردا توران تورک 2 میلیون 500 مین تورک لیره‌سی مبلغینده جریملنیب:
"میللی تیم موسابیقه لری ایله علاقه‌دار وئریلن اوچ گونلوک استراحت مودتینده فوتبولچوموزون ائتدیگی ادعا ائدیلن و مطبوعاتدا یازیلان حرکت‌لری "باشاکشهر" فوتبول کلوبونون ائتیک و پئشه آنلاییشی ایله ضدیت تشکیل ائدیر. مسئله‌نین محکمه‌یه قدر گئتمه‌سی سببی ایله اونو 2 میلیون 500 مین تورک لیره‌سی ایله جریمه لدیگیمیزی و محکمه قراری چیخانا قدر اویونچونون پئشکار وظیفه‌لرینی داوام ائتدیرجگینی توپلوما بیل‌دیریریک" - دئیه کلوبون بیاناتیندا وورغولانیب.
قئید ائدک کی، ایستانبول جمهوریت ساووجلیغی موغننی برکای ایله فوتبولچو آراسینداکی یاشانان قالماقاللا علاقه‌دار جینسی تجاوز، قصداً ساغلاملیغا ضرر وورما، قانون‌سوز سلاح گزدیرمه، قصداً یارالاما اتهامی ایله فوتبولچویا قارشی جینایت ایشی آچیب. بونونلا باغلی ایش محکمه‌یه گؤندریلیب. ساووجی لیغین اتهام نامه سینده آردا تورانین 12 ایل یاریم، موغننی برکای ین ایسه 2 ایله کیمی حبسی طلب اولونوب.
خاطیرلاداق کی، ادعایا گؤره، آردا گئجه کلوبوندا برکای‌ین حیات یولداشینا ساتاشیب. بوندان سونرا طرف‌لر آراسیندا موباحیثه دوشوب و فوتبولچو کله ایله موغننی‌نین بورنونو قیریب. بوندان سونرا تورکیه میللی‌سی‌نین عضوو خسته‌خانایا گئده‌رک، برکایی سلاحلا تهدید ائدیب.
| 1,287 | Arab | South-Azerbaijani | azb |
TRT | آوراسیا اقتصادی بیرلیگی‌نین (AEB) حکومت لر آراسی شوراسی‌نین ایجلاسی فوریه نین 3-ده قازاخیستانین آلماتی شهرینده تشکیل ائدیلیب.
قازاخیستانین باش ناظیری علی‌خان اسماعیلوون ائو صاحیب‌لیگی ایله ایکی گون داوام ائده‌جک توپلانتیدا بیرلیگین دیگر عضو‌لری، روسیانین باش ناظیری میخائیل میشوستین، بلاروسون باش ناظیری رومن گولوفچنکو، قیرغیزیستانین باش ناظیری عقیل‌بیک جاپاروو و ائرمنیستانین باش ناظیری نیکول پاشینیان ایشتیراک ائدیر.
ایکی گون داوام ائده‌جک ایجلاسدا بیر آرایا گلن طرف‌لر ایلک گون آوراسیا اقتصادی بیرلیگی چرچیوه‌سینده عمومی گاز بازاری‌نین یارادیلماسی، الکل بازاری‌نین دوزنلنمه‌سی و بولگه‌سل اینکیشاف قوروم لارینین فعالیتی ایله باغلی اولوسلار آراسی سازیشین حاضیرلانماسینی موذاکیره ائدیب‌لر.
بو گون کئچیریله‌جک گئنیش ترکیب‌ده‌کی ایجلاسدا گوندلیگین دیگر مسئله‌لری، خصوصیله ده بیرلیگه عضو دؤولت‌لر آراسیندا تیجارت-اقتصادی امکداش‌لیق، تکنیکی دوزنلمه، دمیر یولو و یوک داشیما‌لاری، انرژی کیمی مسئله‌لر موذاکیره اولونا‌جاق.
آوراسیا اقتصادی بیرلیگی حکومت باشچی‌لاری 5-جی دیجیتال آلماتی اولوسلار آراسی فوروموندا دا ایشتیراک ائده‌جک‌لر.
| 1,028 | Arab | South-Azerbaijani | azb |
TRT | فرانسا جمهورباشقانی امانوئل مکرون، میانمارین آراکان بؤلگه‌سین‌دکی مسلمان‌لارا یؤنه‌لیک سالدیریلاری، "داوام ائتمکده اولان سوی‌قیریم" اولاراق دگرلندیردی.
بیرلشمیش میلت‌لر 727.جی باش قورولو توپلانتی‌لاری اوچون یئرلشدیگی نیویورکدا، فرانسا تی‌ام‌سی تلویزیون کانالینا آچیقلامالار وئرن مکرون، میانماردا آراکان‌لی مسلمان‌لارا قارشی تطبیق ائدیلن ائتنیک تمیزلیگین پیسلنمه‌سی و بو مسئله‌ده حرکته گئچیلمه‌سی لازیم اولدوغونو بیلدیردی.
زوراکیلیغین سونا چاتدیریلماسی اوچون چاغری وئریلمه‌سی و بؤلگه‌یه انسانی یاردیمین چاتدیریلماسی‌نین طلب ائدیلمه‌سی لازیم اولدوغونا دقتی چکن مکرون، مسئله‌نین بیرلشمیش میلت‌لر چرچیوه‌سینده مذاکیره اولونماسی‌نین اؤنملی اولدوغونو وورغولادی.
پرزیدنت مکرون،
"فرانسا، گوونلیک شوراسین‌داکی اورتاقلاری ایله، بیرلشمیش میلت‌لرین، داوام ائتمکده اولان سوی‌قیریمی و ائتنیک تمیزلیگی قیناماسی اوچون مسئولیت آلاجاق" دئدی.
مکرون، وظیفه‌یه گلدیگی گون‌دن بو یانا ایلک دفعه دانیشدیغی بیرلشمیش میلت‌لر باش قورولوندا دونن آراکان‌لی مسلمان‌لارا قارشی قتل‌عام‌لاری "ائتنیک تمیزلیک" کیمی دگرلندیرمیشدی.
میانماردا آراکان‌لی مسلمان‌لارا قارشی سالدیریلار سونراسیندا مینلرجه انسانین اؤلدوگو، 400 میندن چوخ اینسانین قونشو اؤلکه بانگلادشه گئچه‌رک یئرین‌دن اولدوغو تخمین ائدیلیر.
| 1,172 | Arab | South-Azerbaijani | azb |
TRT | ایران شامپیوناتیندا 16-جی تورون اویون‌لاری داوام ائدیر.
تبریز تمثیلچی‌سی "تراکتور سازی" دوغما میداندا "نفت مسجد سلیمان"له قارشیلاشیب و 3:0 حسابی ایله غالیب گلیب
"تراکتور سازی" - " نفت مسجد سلیمان" - 0:3
بو نتیجه‌دن سونرا "تراکتور سازی" 29 امتیازلا جدو‌لین 4-جو پیلله‌سیندکی یئرینی قورویوب. جدوله 34 امتیاز ایله "پرسپولیس" باشچی‌لیق ائدیر. "سپاهان" 32 امتیازلا 2-جی، "پدیده شهر خودرو" 31 امتیازلا 3-جودور.
| 405 | Arab | South-Azerbaijani | azb |
TRT | اوپک-ین تشببوسو ایله نفت اوره تیمی‌نین داها 9 آی مودتینه آزالدیلماسی تشببوسونون بو هفته رسمیلشمه‌سی گؤزلنیلیر. روسیا و سعودی عربیستانی بو تشببوسو رسمن تصدیقله‌سه‌لر ده، اوپک-ده کی منبع‌لر سناریونون تام دقیق لشمه‌دیگینی، یئنی سورپریزلرین اولا بیله جگینی دئییرلر.
بو آچیقلامالار نفتین بازار قیمتینه مثبت تأثیر گؤستردی. هفته‌نین ایلک سئانس‌لاریندا "برنت" مارکا‌لی نفتین بیر بوشقاسی 54،04 دو‌لاردان ساتیلیب، غربی تگزاس نفتی ایسه 51،22 دو‌لاردان تکلیف اولونور. قیمت‌لرین آرتیم ترندینه گیرمه‌سی "برنت" نفتی‌نین گونون سونونا کیمی 55 دو‌لار حدینی کئچه‌جگی احتیمالینی آرتیریر.بو هفته نفتین قیمتی اوپک-ین وین گؤروشون‌دن گؤزلنتی‌لر آلتیندا فورما‌لاشا‌جاق. گؤروش می‌ین 25-ده کئچیریله‌جک، نتیجه‌لر بورسا هفته‌سی‌نین باشا چاتماسینا بیر نئچه ساعت قالمیش آچیق‌لانا‌جاق. بو سبب‌دن آمریکا-نین نفت ذخیره لرینین حجمینه دایر رسمی و غیری-رسمی راپورلارین بو هفته نفتین قیمتینه داوام‌لی تأثیر ائتمه ایمکانی ضعیف ساییلیر.
| 898 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو بلژیک-ین پایتاختی بروکسل-ده کئچیردیگی گؤروشلر چرچیوسینده بلژیک-ین خاریجی ایشلر ناظیری صوفیا ویلمز ایله گؤروشوب.
اگمونت ساراییندا باش توتان گؤروشدن سونرا رسمی اینترنت صحیفه سینده پایلاشیم ائدن مولود چاووش اوغلو 2023-جو ایلده تورکیه ایله بلژیک آراسینداکی دیپلوماتیک علاقه لرین یارانماسی‌نین 185-جی ایلدؤنومونون تامام اولدوغونو بیلدیریب.
تورکیه وطنداش‌لاری ایله باغلی موضوع لاری موذاکیره ائتدیکلرینی دئین مولود چاووش اوغلو قئید ائدیب کی، ایکی طرفلی موناسیبتلریمیزین کؤلگه‌لنمه‌سینه ایجازه وئرمیک. آوروپا بیرلیگی ایله موناسیبتلریمیزده بلژیک-ین دستکیندن ممنون اولاجاغیق.
| 606 | Arab | South-Azerbaijani | azb |
TRT | تورکیه-نین میللی مودافعه ناظیری حولوصی آکار بو گون ایتالیا-یا سفر ائدجک.
حولوصی آکار سفری چرچیوسینده ایتالیا مودافعه ناظیری لورنزو گویرینی ایله گؤروشه‌جک.
آکارین ایتالیایا ائتدیگی سفر دوغو آغ دنیزی و لیبی-ده اهمیت‌لی پروسه لرین یاشاندیغی بیر دؤوره تصادف ائتمه‌سی بؤیوک اهمیت کسب ائدیر.
| 286 | Arab | South-Azerbaijani | azb |
TRT | ایران خاریجی ایشلر باخانی محمد جواد ظریف، سوریه‌ده‌کی پروبلئمین بؤلگه اؤلکه‌لری آراسینداکی مذاکیره‌لرله چؤزومه قوووشماسینی ایستهدیکلرینی ایفاده ائتدی.
تورکیه‌یه رسمی سفر گرچکلشدیرن ظریف، آنکارا اسن‌بوغا هاوالیمانین‌دا ایران دؤولت مئدیاسینا دگرلندیرمه‌لر وئردی.
تورک مقاملاری ایله ایکی‌لی ایلیشکی‌لره دایر مذاکیره‌لر ائدهجکلرینی بیلدیرن ظریف، آنکارادا بؤلگه‌سل مسئله‌لر و آفریقانین قوزئییندهکی گلیشمه‌لری ده اله آلاجاقلارینی ایفاده ائتدی.
"تورکیه ایله چوخ یاخشی بیر دیالوگوموز وار" دئیه‌ن ظریف، ایکی اؤلکه آراسینداکی سیاسی و اقتصادی قونولاردا پرزیدنتلرینین قبول ائتدیگی قرارلاری خاریجی ایشلر باخانلاری اولاراق تعقیب ائتمکله وظیفه‌لی اولدوقلارینی و بو سفرده اونلاری دا دگرلندیره‌جکلرینی سؤیله‌دی.
تورکیه‌یه بیر آی ایچینده ایکینجی سفرلرینی گرچکلشدیردیگینی خاطیرلادان ظریف، سوریه‌ده‌کی گلیشمه‌لرله ایلگیلی ده، "سوریه‌ده‌کی پروبلئمین بؤلگه اؤلکه‌لری آراسینداکی مذاکیره‌لرله چؤزومه قوووشماسینی ایسته‌ییریک. بؤلگه‌سل پروبلئملرین حلینه قاتقی سونمایی اومود ائدیریک" ایفاده‌لرینی ایشلتدی.
ایران خاریجی ایشلر باخانی ظریف، دونن سوریه‌ده‌کی تماسلاری ایله ایلگیلی اولاراق،
"قایغی وئریجی اؤلچوده اولان فراتین دوغوسو و سوریه‌ده‌کی خاریجی حربی گوج‌لرین سوریه‌دن چیخاریلماسی ایله باغلی وئریملی دانیشیقلار ائتدیک" بیلگیسینی پایلاشدی.
| 1,223 | Arab | South-Azerbaijani | azb |
TRT | یئنیدن پروژه‌لندیریلن ایستانبول‌داکی آتاتورک کولتور مرکزی، حاضرلانان اآنیمیشن فیلمی ایله تانیدیلدی.
جمهورباشقانی رجب طیب اردوغان، کؤرفز کنگره مرکزینده "یئنی آتاتورک کولتور مرکزی پروژه‌سینین" تانیتیم توپلانتی‌سیندا پروژه‌نین آیرینتی‌لارینی آچیقلادی.
بورا‌داکی چیخیشیندا "تورک میلتی اولاراق بیزیم مدنیت، صنعت قایناقلاریمیز زنگین‌دیر"، دئین اردوغان،
"دوغویا دوغرو گئدین، قافقاز مدنیتی، اورتا آسیا مدنیتی. بون‌لار بیزیم مدنیتیمیزدیر. قوزئییه گئدین قیریم مدنیتی بیزیم مدنیتیمیزدیر. گونئی دوغویا گئدین، مزوپوتامیا مدنیتی اصلینده بیزیم مدنیتیمیزدیر. آنادولو دا باش‌لی باشینا بیر مدنیت قایناغی‌دیر. پروبلئم، اصلینده بیزیم بو مدنیت زنگینلیگی‌نین یئتری قدر فرقینده اولمامامیزدیر" شکلینده دانیشدی.
پروژه‌نین تاساریمینا دایر یئنی گؤرونتولر ایلک دفعه یایینلاندی.
یئنی آتاتورک کولتور مرکزی، مدرن معمارلیق قورولوشو ایله دقت‌لری چکیر.
پروژه باشا چاتدیقدا ایچریسینده، دونیانین ان آکوستیک اوپرا سالونو، صنعت گالریسی، تاتر سالونو، کیتاب‌خانا، چوخ آماجلی سالون، باله سالونو، سرگی سالونو و رستوران کیمی ساحه‌لر یئر آلاجاق.
اردوغان،
"2019ون ایلک دؤردده‌بیرینده نصیب اولسا، تاماملانیب ایستیفاده‌یه گیردیکده آتاتورک کولتور مرکزی، ایستانبول و اؤلکه‌میز اوچون اوز آغی، سمبول بیر مکان حالینا گله‌جک" دئدی.
| 1,183 | Arab | South-Azerbaijani | azb |
TRT | یونانیستانین موخالیفت لیدئری الکسیس سیپراس سفر ائتدیگی سیمی آداسیندان تورکیه-یه دوستلوق و دیالوق مئساژی گؤندریب.
بو حاقدا سیپراس سیمی آداسیندا ژورنالیستلره وئردیگی آچیقلامادا دئییب.
او، یونان خالقی‌نین اگمنلیک حقوق‌لارینی قوروماق اوچون بیرلشدیگینی ایفاده ائده‌رک، "خصوصیله اگه-نین هر ایکی طرفی‌نین ثابت‌لیک و باریشا احتیاجی اولدوغو بیر زاماندا بو حرکتین آرتماسی اوچون هئچ بیر سبب یوخدور" قئید ائدیب.
الکسیس سیپراس ایکی خالق آراسیندا گذشته گئدیلمه‌سی مومکون اولمایان هئچ بیر پروبلئمین اولمادیغینی بیلدیریب:
"قونشو اؤلکه‌نین هر زامان دیالوق و باریشی دستکله‌ین دموکراتیک سیویل قوه‌لرینه مراجعت ائدیرم. بو سعی داوام ائتدیریلمه‌لی‌دیر. گرگین‌لیک هئچ کیمین خئیرینه دئییل".
دوستلوغا، باریشا و ثابت‌لیگه دستک وئرن تدبیرلره چاغیران سیپراس آچیقلاماسیندا، "میللیتچی‌لیک هر اؤلکه‌ده تکجه باریش و اجتماعی بیرلیگی دئییل، دموکراسینی ده تهلوکه آلتینا آلیر" دئییب.
| 851 | Arab | South-Azerbaijani | azb |
TRT | تاجیکیستان-دا لئیسان یاغیش‌لاری نتیجهسینده 13 نفر اؤلوب.
تاجیکیستان جمهور باشقانلیغینین معلوماتینا گؤره، اؤتن گون یاغان گوجلو یاغیشلار نتیجهسینده وحدت شهرینده 11، رودکی بؤلگهسینده ایسه 2 نفرین حیاتینی ایتیردیگی بیلدیریلیب.
بیاناتدا "پرزیدنت امامعلی رحمانوو هلاک اولان‌لارین عائله‌لرینه و یاخین‌لارینا باش ساغلیغی وئریب".
بیاناتدا او دا بیلدیریلیب کی، پرزیدنت امامعلی رحمانوو اؤلکه‌نین باش ناظیرینه، فوق العاده حال‌لار و سیویل ساوونما کومیته‌سینه و دیگر علاقه‌لی دؤولت قوروم‌لارینا طبیعی فلاکتده حیاتینی ایتیرن‌لرین عائله‌لرینه کؤمک‌لیک گؤستریلمه‌سی و فسادلارین آرا‌دان قالدیریلماسی ایله باغلی تاپشیریق‌لار وئریب.
| 618 | Arab | South-Azerbaijani | azb |
TRT | اینگیلتره‌نین کئچمیش باش ناظیری بوریس جانسون وئردیگی یازیلی آچیقلامادا هم توپلوم آراسیندا، هم ده پارلامئنت‌دکی دوست‌لاری و همکارلاری آراسیندا یئنیدن پارتیا لیدئرلیگی اوغروندا موباریزه آپارماغی تکلیف ائدن‌لرین چوخلوغوندان تعجب لندیگینی بیلدیریب.
محافظه کارلار پارتیاسی‌نین 2024-جو ایلده قازاناجاغی غلبه‌یه اؤز تحفه سینی وئره بیله‌جگینه ایناندیغینی وورغولایان جانسون 102 میللت وکیلی‌نین دستکینی آلدیغینی و بونون پارتیا لیدئرلیگینه نامیزد اولماسی اوچون لازیم اولدوغونو بیلدیریب.
جانسون بو وضعیتده نامیزدلیگینی ایره‌لی سوره بیله‌جگینی و اوغور شانسی‌نین یوکسک اولدوغونو بیل‌دیرسه ده، "لاکین من بو یاخین‌لاردا بئله قناعته گلدیم کی، تأسف کی، بو، دوزگون دئییل. پارلامئنتده واحید پارتیانیز اولماسا، ثمره‌لی ایداره ائده بیلمزسینیز" دئیه ایفاده ائدیب.
پارتیا لیدئرلیگینه نامیزدلیگینی رسمن آچیقلایان روشی سوناک و پنی موردانت ایله گؤروشدوگونو ایفاده ائدن بوریس جانسون دئییب:
"چونکی من اومید ائدیردیم کی، میللی ماراق‌لار اوچون بیر آرایا گله بیلریک. تأسف کی، بونون یولونو تاپا بیلمه‌دیک. اونا گؤره ده قورخورام کی، نامیزدلیگیمین ایره‌لیلمه‌سینه ایمکان وئرمه‌مک و اوغورلو اولانا اؤز دستکیمی وئرمک منیم اوچون ان یاخشی‌سی‌دیر. اینانیرام کی، تکلیف ائده بیله‌جییم چوخ شئی وار، اما تأسف کی، بو دوغرو زامان دئییل."
قئید ائدک کی، لیز تراس اوکتبرین 20-ده اقتصادی پروقرامینی حیاتا کئچیره بیلمه‌دیگی اوچون ایستعفا وئریب.
| 1,295 | Arab | South-Azerbaijani | azb |
TRT | شرقی افریقا اؤلکهلریندن کنیا تاریخینده ایلک دفعه خام نفت صادر ائتمه‌یه باشلادی.
دؤولت باشقانی اوهورو کنیاتا‌نین تورکانا ایالتیندکی مراسیمده باشلاتدیغی خام نفت صادراتینین ایلک نقلیاتی باش توتوب. تانکرلرله ساحل بؤلگه‌سینه داشینا‌جاق نفت اوردان خاریجی اؤلکه‌لره ساتیلا‌جاق.
کنیاتا آچیلیش مراسیمینده ائتدیگی چیخیشیندا دئییب: " کنیا اوچون اهمیت‌لی گوندور. بوگون رئال‌لاشان خام نفت صادراتی گله‌جک اوچون اوزون و ثمره‌لی پروسئسین باشلانغیجی‌دیر. حکومت اؤلکه ایقتیصادیاتینی یاخشی‌لاش‌دیرماق اوچون بوندان سونراکی پروسئسده نفت و گاز سئکتورونون اینکیشافی ساحه‌سینده آپاریلان فعالیت‌لره اوستونلوک وئره‌جک. خام نفت اوره تیمی کنیانین دیگر اؤلکه‌لرله اولان ایقتیصادی و تیجارت علاقه‌لرینه تکان وئره‌جک، هابئله ایقتیصادی و یاتیریم ایمکان‌لارینی آرتیرا‌جاق".
اؤلکه‌نین ساحل منطقه‌سین‌دکی مومباسا لیمانینا داشینا‌جاق نفت اوردان چین و هندوستان کیمی اؤلکه‌لره صادر ائدیله‌جک.
| 857 | Arab | South-Azerbaijani | azb |
TRT | سوریه رژیمی گوجلرینین ادلب گرگین‌لیگی آزالتما بؤلگهسینده کنترل ائتدیی بؤلگه‌دن، ۱۰ نؤمره‌لی تورک گؤزلم نقطه‌سینه توپ آتیشلاری حیاتا گئچیردیی سالدیریدا بیر عسگر شهید اولدو، اوچ عسگر ده یارالاندی.
میلی ساوونما باخانلیغیندان وئریلن آچیقلامادا، سالدیری سونراسی رژیم مؤوضعلرینین، بؤلگه‌ده‌کی آتیش دستک آراجلاری ایله آتیش آلتینا آلیندیغی بیلدیریلدی.
آچیقلامادا،
"سالدیرییلا باغلی اولاراق روسیانین آنکارا آتاشه‌سی، باش قرارگاه باشقانلیغینا چاغیریلاراق روسیا نزدینده گره‌کلی گیریشیملر گؤستریلمیش، سالدیریلارا ان آغیر شکیلده قارشیلیق وئریله‌جگی بیلدیرمیشدیر" دئییلدی.
| 562 | Arab | South-Azerbaijani | azb |
TRT | یوفا شامپیونلار لیگی ح قروپوندا ایکینجی هفته قارشیلاشماسین‌دا یوونتوس ائوینده یانگ بویزو ۳-۰ مغلوب ائتدی.
کریستیانو رونالدونون کارت جزالی‌سی اولدوغو اویوندا ۵، ۳۳ و ۶۹.جو دقیقه‌لرده آتدیغی گلارلا هت تریک ائدن پائولو دیبالا گئجه‌نین اولدوزو اولدو.
بو نتیجه‌نین آردین‌دان یوونتوس پوئنینی ۶یا یوکسلدرکن، یانگ بویز یئنه پوئن آلابیلمه‌دی.
| 337 | Arab | South-Azerbaijani | azb |
TRT | تیجارت باخانی روخسار پکجان، نوامبر آیی صادراتینین ۱۶ میلیارد ۲۱۴ میلیون دلار اولدوغونو بیلدیردی.
روخسار پکجان، ایستانبولدا نوامبر آیینا باغلی صادرات رقملرینی آچیقلادی.
پکجان،
"بو گون آچیقلانان ۳.جو دؤردده‌بیر بؤیومه رقمی ایله آرتیق مثبته گئچدیک، ایل سونون‌دا چوخ داها یاخشی رقملر گؤرجییک" دئدی. تیجارت باخانی پکجان،
"نوامبر آیی صادراتیمیز ۱۶ میلیارد ۲۱۴ میلیون دلار اولدو. بو ۱۱ آیدا یاخالادیغیمیز ۴.جو ان یوکسک آیلیق صادرات رقمی" ایفاده‌لرینی ایشلتدی.
پکجان، صادراتیمیز ۱۱ آیدا گئچه‌ن ایلین عینی دؤورونه گؤره یوزده ۱،۷۷ آرتیشلا ۱۶۵ میلیارد ۶۷ میلیون دلارا چاتاراق، گوجلو و مثبت سیرینی داوام ائتدیردی. خاریجی تیجارت کسریمیز ۱۱ آیدا یوزده ۵۱،۸۴ کیمی جدی بیر دوشوشله ۲۵ میلیارد ۱۶۲ میلیون دلارا گئریلمیش وضعیتده. ۱۱ آی اعتباریله صادراتین وارداتی قارشیلاما نیسبتی گئچه‌ن ایل یوزده ۷۵،۶ ایکن بو ایل یوزده ۸۶،۸ سویه‌سینه یوکسلمیش‌دیر" دئدی.
| 838 | Arab | South-Azerbaijani | azb |
TRT | 2016 تورک-فرانسیز ادبیات اؤدولو، "ایستی کوللری قالدی" آدلی رومانییلا اویا بایدارا وئریلدی.
پاریسده تشکیل ائدیلن تورک-فرانسیز ادبیات اؤدولو مراسیمینه تورک و فرانسیز یازار و آکادمیسین‌لر ایله چوخ ساییدا قوناق قاتیلدی.
2016 تورک-فرانسیز ادبیات اؤدولونو آلان اویا بایدار،
"تورکیه‌ده و دونیادا دایانیشمایا هر زامانکیندان داها چوخ احتیاجیمیز اولدوغو بیر دؤورده بئله بیر اؤدوله لاییق گؤرولدوگوم اوچون تشکر ائدیرم" دئدی.
بایدار، اؤدول مراسیمی‌نین آردین‌دان فرانسیزجایا ترجمه ائدیلن کیتابینی اوخوجولاری اوچون ایمضالادی.
تورک-فرانسیز ادبیات اؤدولو، هر ایل تورکیه قونولو رومان و یا دنه‌مه قلمه آلان تورک یا دا فرانسیز بیر یازارا وئریلیر.
| 629 | Arab | South-Azerbaijani | azb |
TRT | دوولت باشچیسی رجب طیب اردوغان پارتی لیدرلرین‌دن آگوستون 7-ده ایستانبول یئنی‌کاپیدا تشکیل ائدیله‌جک "دموکراسی و شهیدلر میتینگینده" ایشتیراک ائده‌رک چیخیش ائتمه‌لرینی ایسته‌دی.
دؤولت باشچیسی رجب طیب اردوغان عدالت و قالخینما پارتیسینین صدری بینالی ییلدیریم، جمهوریت خالق پارتیسینین صدری کمال کیلیچداراوغلو و میلتچی حرکت پارتیسینین صدری دؤولت باغچا‌لی‌یا دعوت مکتوبو گوندردی. اردوغان پارتی لیدرلرین‌دن آگوستون 7-ده ایستانبول یئنی‌کاپیدا تشکیل ائدیله‌جک "دموکراسی و شهیدلر میتینگینده " ایشتیراک ائده‌رک چیخیش ائتمه‌لرینی ایسته‌دی.
جمهورباشقانلیغی باش کاتیبی فاهری کاسیرقانین ایمضاسی ایله دیگر پارتی‌لرین باش کاتیب‌لرینه گوندردیی مکتوبدا بیلدیردی کی، تورکیه سلاحلی قوه‌لرینه سیزمیش فتح الله‌چی ترور تشکیلاتی منسوبو، عسگر فورماسی گئیینمیش بیر قروپ ترورچو 15 ژوئیه 2016-جی ایل تاریخده گئجه باشلاتدیغی چئوریلیشه جهدین قارشی‌سی میلتین گؤستردیگی جسارتلی مقاومت سایهسینده آلینمیش‌دیر.
توپلومون هر طبقه‌سین‌دن اینسان‌لارین اؤلکه‌سینی و میلتی‌نین گله‌جگینی قوروماق نامینه بیر آرایا گلمه‌سی‌نین سیبوولونا چئوریلن 15 ژوئیه چئوریلیش جهدی و داها سونرا باش وئرنلر قارشی‌سیندا، حؤرمتلی پارتی صدرینیزدن عضو‌لرینیزه قدر پارتی‌نیزین بوتون منسوب‌لاری‌نین دموکراسی‌دن، آزادلیقدان و حقوق دؤولتیندن طرف گؤستردیگی گوجلو مؤوقع هر تقدیرلره لاییق‌دیر.
میلتیمیز جناب دؤولت باشچیمیزین چاغیریشینا عمل ائده‌رک، او گئجه‌دن بریدیر میدان‌لاری ترک ائتمه‌میش و دونیادا باشقا بیر نمونه‌سی اولمایان دئموکراسی کئشیگینه باشلامیش‌دیر. اؤلکه‌میزین بوتون شهرلرینده، بوتون میدان‌لاریندا داوام ائدن دموکراسینی قوروما نؤوبت‌لری 7 آگوست 2016-جی ایل تاریخینده ایستانبول یئنی‌کاپی مئیدانیندا ساعت 18.00-ده کئچیریله‌جک "دموکراسی و شهیدلر میتینگی" ایله گوجونه گوج قاتا‌جاق‌دیر.
جمهورباشقانلیغی باش کاتیبی فاهری کاسیرگا مکتوبون سون حیسه‌سینده بوتون وطنداش‌لاری میتینگده ایشتیراک ائتمه‌یه چاغیردیغینی بیلدیردی و اردوغانین دیگر پارتی‌لرین صدرلرینی ده میتینگده ایشتیراک ائده‌رک چیخیش ائتمه‌لری اوچون دعوت ائتدیگینی وورغولادی.
| 1,876 | Arab | South-Azerbaijani | azb |
TRT | آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره عالی نماینده سی فدریکا موگرینی لبنان-ا سفر ائده‌رک، پرزیدنت میشل آون، پارلامنت صدری نبیه برری و باش ناظیر سعد حریری ایله گؤروشدو.
موگرینی سفری چرچیوه‌سینده آچیقلاما وئره‌رک، لبنانی بؤلگه‌دکی بحران‌لاردان و دیگر عرب اؤلکه‌لری‌نین داخیلی ایشلرین‌دن اوزاق توتان یایریشما سیاستی‌نین هم لبنان، هم ده بوتون بولگه و آوروپا بیرلیگی اوچون اهمیت‌لی اولدوغونو سؤیله‌دی.
آوروپانین عالی نماینده‌سی بلژیک-ین پایتاختی بروکسل-ده آوریل آییندا سوریه-نین و بولگه نین گلجگی موذاکیره اولونا‌جاق کنفرانسدا آوروپا بیرلیگی‌نین قودسله علاقه‌دار موضعی‌‌نین بیر داها آچیقلاناجاغینی بیلدیردی.
موگرینی آچیقلاماسیندا آمریکانین پرزیدنتی دونالد ترامپ-ین قودسو ایسرائیل-ین پایتاختی اولاراق تانیماسی قراری تکرار قینادی، "قودس بیر دینه عایید اولا بیلمز. چونکی قودس سماوی دین‌لری بئشیگی‌دیر" ایفاده‌لرینی ایشلتدی.
لبنان پرزیدنتی میشل آون بروکسل-ده کنفرانسیندا سوریه-لی قاچقین‌لار موضوع سونا دا توخونولاجاغینی قئید ائتدی، قاچقین‌لارین اؤلکه‌لرینه تهلوکه‌سیز شکیلده دؤنمه‌لری باره‌سینده قرار قبول ائدیلجگی ایله باغلی اومیدینی ایفاده ائتدی، آوروپا بیرلیگینه گؤستردیگی دستکه‌یه گؤره تشککور ائتدی.
| 1,122 | Arab | South-Azerbaijani | azb |
TRT | مراکش غیری-قانونی یول‌لارلا ایسپانیایا کئچمه‌یه چالیشان قاچقین‌لاری دیپورت ائتدی.
مراکش ایسپانیا اراضی‌سی اولان ملیللا شهرینه غیری -قانونی یوللا گیرمه‌یه چالیشان نیظام‌سیز 141 قاچقینین اولکه دن چیخاریلماسی حاقیندا قرار قبول ائتدی.
ایچ ایشلر ناظیرلیگیندن وئریلن یازیلی آچیقلامادا اؤتن گون افریقا اؤلکهلریندن گلن نیظام‌سیز قاچقین‌لار طرفیندن تؤره‌دیلن و بیر اینسانین اؤلومو ایله نتیجه‌لنن حادثه‌لر باره‌سینده آچیقلاما وئردی.
آچیقلامادا تخلیه قراری‌نین قوه‌ده اولان قانون‌لارا اویغون اولدوغو قئید ائدیلدی.
تهلوکه‌سیزلیک قوه‌لری‌نین قاچقین‌لارین باسقینینا موداخیله‌سی زامانی 12 عسگرین یارالاندیغی بیلدیریلدی.
قئید ائدک کی، اؤتن گون مراکش-ده کی قاچقین‌لار جبل طارق ساحلینده ایسپانیا اراضی‌سی اولان ملیللا‌داکی تیکان‌لی مفتیل‌لری زورلا کئچمه‌یه چالیشیب‌لار. حادثه‌ده قاچقین‌لاردان بیری اولوب، 22-ی یارالانیب.
مراکش-ده غیری-قانونی شکیلده یاشایان افریقالی لار زامان-زامان ایسپانیانین قوزیی افریقاداکی اراضی‌لری اولان جوتا و ملیللانی چئوره‌له‌ین 6 متر یوکسکلیگیندکی حاصارلاری آشا‌راق آوروپایا گئتمه‌یه چالیشیرلار.
کئچمه‌یه موفق اولان‌لار بیر مودت دوشرگه‌لرده توتولدوق‌دان سونرا یا گئری گؤندریلیر، یا دا آزادلیغا بوراخیلیرلار.
| 1,122 | Arab | South-Azerbaijani | azb |
TRT | قوزئی قیبریس تورک جمهوریتی پرزیدنتی مصطفی آکینجی، قیبریس پروبلمینی آرتیق ایکی طرفین ده قبول ائده بیله‌جگی یاخشی بیر نتیجه‌یه باغلاماغی آرزولایدیق‌لارینی سؤیله‌دی.
مصطفی آکینجی، ایستانبول‌داکی سفرین‌دن سونرا نامیزده دؤنوشونده ارجان هاوا لیمانیندا آچیقلامالار وئردی.
ایستانبولدا پرزیدنتی رجب طیب اردوغان ایله بیر آرایا گله‌رک قیبریس پروبلمی‌نین گلدیگی مرحله‌نی قیمتلندیردیک‌لرینی ایفاده ائدن آکینجی، تورکیه‌نین "قیبریس‌ده 2016-جی ایلده حلّ هدفینه" دستگینی ان اوست سویه‌ده اولدوغونو وورغولادی.
پرزیدنت آکینجی، مذاکیره پروسه‌سینده اؤنلرینده آلتی توپلانتی اولدوغونا ایشاره ائده‌رک، "بو توپلانتی‌لاردا ایقیصاد، وروپا بیرلیگی، رهبرلیک و گوج پایلاشیمی ایله مولکیت باش‌لیق‌لاردا آرتیق گئرییه قالان آیریلیق نقطه‌لرینی باغلایاق. آیدینلانمامیش موضوعلارا آیدین‌لیق گتیره‌ک. موغلاقلیق ایچینده قالان موضوعلاری برّاقلاشدیریلماسی لازیمدیر." دئیه دانیشدی.
تورپاق و ضمانت‌لر باش‌لیق‌لاردا باشلادیلان فیکیر مبادله‌سینی داوام ائتدیره‌رک، قیبریس پروبلمینی آرتیق ایکی طرفین ده قبول ائده بیله‌جگی یاخشی بیر نتیجه‌یه باغلاماغی آرزولایدیق‌لارینی ایفاده ائدن پرزیدنت آکینجی؛
"هدفیمیز، رفراندومدا هر ایکی توپلومدان دا بلی آلا بیله‌جک بیر چرچیوه‌نی خالقیمیزا تقدیم ائتمک‌دیر." دئدی.
مذاکیره‌لرده ضمانت‌لر موضوعسونو دا قیمتلن‌دیرن پرزیدنت آکینجی؛
"بیز قیبریسلی تورک خالقی، اها‌لی‌سی داها آز اولان تولوم اولاراق، کئچمیشده بؤیوک ضرر یاشادیق. بو معنادا ضمانتی طلب ائدن طبیعی اولاراق قیبریس تورک خالقی‌دیر و بو ضمانتی تورکیه‌نین ضمانتی ایله گؤرمکده‌دیر. بو بوتون طرف‌لر اوچون آیدین اولما‌لی‌دیر" دئدی.
آکینجی، روم طرفی‌نین ضمانت‌لر مسئله‌سینه یالنیز اؤز پنجره‌لرین‌دن باخیب ' اصلا ضمانت اولماز، قبول ائتمریک توپتانجی یاناشماسی ایله بیر یئره یئنیشمه‌یه‌جغینی ایفاده ائتدی.
29 آوقوست-14 سپتامبر تاریخ‌لری آراسیندا 6 توپلانتی ائدهجکلرینی وورولایان آکینجی؛
"هدف بو توپلانتی‌لاردا 4 باش‌لیغی تاماملاماق، مومکونسه بو 4 باشلیقدا آیریلیق نقطه‌لرینی تامامیله باغلاماق، مومکون اولان ان آز فرقه ایندیرگه‌مکدیر." شکلینده دانیشدی.
"روم طرفی غیری-مومکونو ایستمه یانلیشینا دوشمزسه، مقبول بیر چرچیوه‌نی اورتایا چیخارمامیز مومکوندور." دئین پرزیدنت آکینجی، دانیشیقلار سونراسی 14 سپتامبردا روم لیدر ایله اورتاق آچیقلاما ائده بیلمه نقطه‌سینه گلمگی هدفلدیک‌لرینی قید ائتدی.
آکینجی، تورکیه‌نین آرتیریلمیش مذاکیره‌لرین ایکینجی تورونا وار اولان ماراغی‌نین داها دا آرتدیغینی ایفاده ائده‌رک؛
"سون دؤنگه‌یه گیردیک. 2016دا بو ایشی فدرال بیر چرچیوه‌ده بیتیره‌مزسک، بیزدن سونراکی نسیل‌لر فرق‌لی یول‌لار سینایا‌جاق." ایفاده‌سینی ایستیفاده ائتدی.
| 2,389 | Arab | South-Azerbaijani | azb |
TRT | تورکیه‌نین خاریجی ایشلر ناظیری مولود چاووش اوغلو: روم طرفی‌نین قیبریس مسئله‌سی‌نین حل اولونماسینی ایسته‌ییب-ایستمدیگینه دایر قرار وئرمه‌لی‌دیر" دئدی.
روم لارین دانیشیق‌لاری سابوتاژ ائدن انوسیس (قیبریس-ین یونانیستان ایله بیرلشدیریلمه‌سی) قرارین‌دان سونرا تورکیه‌نین خاریجی ایشلر ناظیری مولود چاووش اوغلو حادثه‌لری قیمتلن‌دیرمک اوچون قوزیی قیبریس تورک جمهوریتینه گئتدی و پرزیدنت مصطفی آکینجی ایله گؤروشدو.
چاووش اوغلو گؤروشدن سونرا کئچیریلن بیرگه مطبوعات توپلانتی‌سیندا قیبریس موذاکیره‌لرینده چوخ کریتیک بیر مرحله‌یه گلیندیگینه دقت چکه‌رک: "انوسیس" قراری اونلارین خیاللاریندان واز کئچمدیک‌لرینی گؤستردی.دانیشیقلارین داوام ائتمه‌مه‌سینه روم طرفی سبب اولموشدور. چوخ اوغورسوز بیر آددیم‌دیر. دانیشیقلارین داوام ائتدیگی بیر مقامدا پارلامئنتده "انوسیس"ین موذاکیره‌سی چوخ علامتداردیر.
چاووش اوغلو موذاکیره لرین داوام ائتمه‌سی اوچون روم طرفی‌نین آتدیغی سهو آدیمی دوزلتمه‌لرینین واجیب‌لیگی وورغولاندی:"ماسایا قاییتسین‌لار و خیاللاریندان ال چکسین‌لر. بیز آدادا ثابیتلیگین و ریفاهین برقرار اولماسی نامینه اوزریمیزه دوشن ایشی داوام ائتدیرجییک. اگر روم طرفی حل ایستمزسه، او زامان بیز قوزیی قیبریس تورک جمهوریتی ایله یول خریته‌میزی معین لشدیرریک و هئچ کیمه ده حسابات وئرمریک" دئدی.
مصطفی آکینجی تورک طرفی‌نین سعی‌لری سایهسینده دانیشیقلارین بو قدر ایرلیلدیگینی قئید ائتدی و انوسیس قراری ایله علاقه‌دار: "بو منفی‌لیک‌لری گؤرمزلیک‌دن گله بیلمریک. بون‌لار دوزلدیلمه‌لی‌دیر" دئدی.
| 1,366 | Arab | South-Azerbaijani | azb |
TRT | سپتامبرین 26-دا بلژیک-ین پایتاختی بروکسل-ده آذربایجان و ائرمنیستان آراسیندا گؤروش اولاجاق.
گؤروش آذربایجان پرزیدنتی‌نین مشاویری حیکمت حاجی یئو و ائرمنیستان میللی تهلوکه‌سیزلیک شوراسی‌نین کاتیبی آرمن گریقوریانین ایشتیراکی ایله کئچیریله‌جک.
ائرمنیستانین رسمی خبر آژانسی "آرمن پرس"ین ائرمنیستان تهلوکه‌سیزلیک شوراسی‌نین باش کاتیب‌لیگینه اساس‌لانا‌راق وئردیگی خبره گؤره، حاجی یئو ایله گریگوریان آراسیندا سپتامبرین 26-دا بروکسل-ده کئچیریله‌جک گؤروشده فرانسا پرزیدنتی امانوئل ماکرونون، آلمانیا باش ناظیری اولاف شولتس ون و آوروپا بیرلیگی شوراسی‌نین صدری شارل میشلین موشاویرلری ده ایشتیراک ائده‌جک‌لر.
گؤروش زامانی آذربایجان پرزیدنتی ایلهام علی یئو ایله ائرمنیستانین باش ناظیری نیکول پاشینیان آراسیندا اوکتبرین 5-ده ایسپانیانین گرانادا شهرینده کئچیریله‌جک گؤروشه حاضیرلیق مسئله‌لری موذاکیره اولونا‌جاق.
قئید ائدک کی، علی یئو، پاشینیان و میشل می‌ین 14-ده بروکسل-ده اوچ طرفلی گؤروشده، ژوئن‌ین 1-ده مولدوی-ده کئچیریلن آوروپا سیاسی بیرلیگی‌نین (AST) ایجلاسی چرچیوه‌سینده ماکرون و شولتس‌ون ایشتیراکی ایله بئش طرفلی گؤروش کئچیریب‌لر.
| 1,023 | Arab | South-Azerbaijani | azb |
TRT | آمریکا پرزیدنتی دونالد ترامپ، اؤلکه‌سی‌نین نوکلئر سلاح‌لارینی آرتیرماق ایسته‌دیگینی سؤیله‌دی.
رویترز آژانسینا دانیشان ترامپ، اؤلکه‌سی‌نین نوکلئر سلاح ظرفیتینده گئریده قالدیغینی ایفاده ائده‌رک، بونو گئنیشلندیرمه‌سی و 'ان تپه‌ده' اولدوغونو گؤسترمه‌سی لازیم اولدوغونو ایفاده ائتدی.
روسیا ایله ایلیشکی‌لر قونوسوندا دا فیکیرینی بیلدیرن ترامپ، روسیانین سلاح‌لارین کنترلو آنلاشما‌لارینا ضد اولاراق یئنی کروز موشک‌لری سؤوق ائتدیگینی، روسیا دؤولت باشقانی ولادیمیر پوتین ایله گؤروشورسه بونو دا گوندمه گتیرجیینی بیلدیردی.
ترامپ آیریجا، روسیایلا نوکلئر سلاح‌لاری‌نین آزالدیلماسی قونوسوندا 'تک طرفلی' بیر آنلاشمایا قارشی اولدوغونو وورغولادی.
قوزئی کره‌نین بالیستیک موشک دنه‌مه‌لریله ایلگیلی 'چوخ اؤفکه‌لی' اولدوغونون وورغولایان دونالد ترامپ، بونا قارشیلیق ژاپن و گونئی کره موشک ساوونما سیستم‌لری یئرلشدیره‌بیله‌جکلرینی، آنجاق اؤنجه دانیشا‌جاق شئی‌لر اولدوغونو قید ائتدی.
ترامپ، چینین، پیونگ یانگ اوزرینده باسقی اولوشدوراراق 'ایستدیگی تقدیرده آسان‌لیقلا قوزئی کره پروبلئمینی حل ائده‌بیله‌جگینی' سؤزلرینه علاوه ائتدی.
آمریکا پرزیدنتی، سرحد وئرگی‌سینی ده ساووندو، بئله‌جه شیرکت‌لرین آمریکادا یاتیریم یاتیرما‌سی‌نین، ایش ساحه‌سی آچماسی‌نین تامین ائدیله‌جگینی سؤیله‌دی.
| 1,154 | Arab | South-Azerbaijani | azb |
TRT | کنگو دموکراتیک جمهوریتینده تورپاق سوروشمه‌سی نتیجهسینده آزی 19 نفر اؤلوب.
بو باره‌ده "فرانس پرس خبر آژانسی" معلومات یاییب.
حادثه قوزیی کیوو ویلایتی‌نین کندلریندن بیرینده باش وئریب.
یئرلی حاکمیت اورقان‌لاری بیلدیریب کی، داغین اتیینده چایدا پالتار یویان 25-ا یاخین اوشاق‌لی قادین تورپاغین آلیتیندا قالیب.
آژانسین معلوماتینا گؤره، ایتکین دوشن‌لرین آختاریش‌لاری بازار ارته‌سی برپا اولونا‌جاق.
| 390 | Arab | South-Azerbaijani | azb |
TRT | جمهور باشقانی رجب طیب اردوغان تورکیه-نین ترورلا موباریزه‌سینده پاکیستانی دستکلمکده داوام ائدجگینی سؤیله‌ییب.
اردوغان پاکیستانا سفری‌نین ایکینجی گونونده پاکیستان میللی مجلیسی و سناتوسونون بیرگه ایجلاسیندا ائتدیگی چیخیشدا دئییب کی، پاکیستان خالقی‌نین قورتولوش ساواشیمیز زامانی چؤره ییندن آرتیرا‌راق گؤندردیگی یاردیم‌لاری اونوتمادیق. ایندی ایسه کشمیر بیزیم اوچون عینی معنانی داشیییر. "باریش بولاغی" عملیاتیندا اینسان حاقلاریندان دانیشان‌لار سؤزده ترورچولاری قورتارماق اوچون سفربر اولارکن، پاکیستان خالقی موباریزه‌سینده دیمدیک تورکیه-نین یانیندا یئر آلیر.
مالی عملیات میسیون گوجو ییغینجاق‌لاریندا سیاسی تضییق آلتینا آلینماق ایستنن پاکیستانا دستک وئره‌جک‌لرینی بیلدیرن اردوغان "ترورلا موباریزه‌سینده پاکیستانی دستکله‌مکده داوام ائدجییک" دئییب.
اردوغان سوریه-نین ادلیب شهریله باغلی احوالات لاری دا قیمتلندیره‌رک بیلدیریب:
"ادلیب ایله علاقه‌دار سون گونلرده آتدیغیمیز آددیم‌لارین مقصدی 4 میلیون مظلومون، رژیمین چللک بومبا‌لاری آلتیندا اؤلمه‌سی‌نین قارشینی آلماق‌دیر".
جمهور باشقانی اردوغان "لیبیا-دان یمن-ه قدر توققوشما‌لارین اولدوغو هر یئرده تورکیه-نین ایلکین هدفی قانی، ییخیمی، ظلمو و گؤزیاشینی دایاندیرماق‌دیر" ایفاده‌سینی ایشلدیب.
اردوغان امریکانین دیرناقاراسی اورتا دوغو باریش پلانینا دا رئاکسیا گؤستره‌رک دئییب کی، حؤرمتلی دونالد ترامپ و ایسرایلین باش ناظیری نتانیاهو آراسیندا قدس ایله علاقه‌دار آتیلان آددیم "عصرین باریش پلانی" دئیه تقدیم ائدیلن بیر ایشغال لاییحه‌سی‌دیر.
چیخیشیندا کشمیر مسئله‌سینه ده توخونان اردوغان تورکیه-نین کشمیر مسئله‌سینده عدالت‌ین، باریش‌ین، دیالوق یولو ایله حل‌دن طرف اولماقدا داوام ائدجگینی بیل‌دیره‌رک، "کشمیر مسئله‌سی توققوشما یاخود دا تضییقله دئییل، آنجاق عدالت و حاق‌لی‌لیق اساسیندا حل ائدیله بیلر" ایفاده‌سینی ایشلدیب.
جمهور باشقانی اردوغان پاکیستان-داکی گؤروش‌لری چرچیوه‌سینده تورکیه-پاکیستان ایش فوروموندا دا ایشتیراک ائده‌جک، سونرا ایسه پاکیستانین باش ناظیری عمران خان ایله تکبتک گؤروش کئچیره‌جک.
| 1,839 | Arab | South-Azerbaijani | azb |
TRT | واتیکانین کئچمیش دیپلوماسی کارلو آلبرتو کاپلا، اوشاقلارین جینسل ایستیثمارینی ایچه‌رن گؤرونتولر آلماق پایلاشماقدان گوناهکار گؤره‌رک5 ایل حبس جزاسی وئریلیب.
واتیکان محکمه‌سینده گؤرولن ایجلاسدا، واتیکانین واشینگتون نومایندلیگینده وظیفه ائدرکن جیب تلفونوندا اوشاقلارین جینسی ایستیثمارینی ایچه‌رن گؤرونتولر آلدیغینی قبول ائدن کاپلایا 5 ایل حبس و 5 مین یورو پول جزاسی وئریلدی.
کاپلا، واشینگتونا تعیین اولوندوق‌دان سونرا دپرسیونا گیردیگینی ایفاده ائده‌رک ائتدیک‌لرینه گؤره عائله‌سین‌دن و واتیکان‌دان عذر ایسته‌ییب.
ساوجی گیان پیرو میلانو، کاپلایا عایید جیهازلاردا 50-ه قدر فوتوشکیل و ویدئو تاپدیق‌لارینی بیلدیریب.
| 608 | Arab | South-Azerbaijani | azb |
TRT | چین دولت باشقانی شی جین پینگ، "دونیا هر زمانیندان داها چوخ چوخ طرف‌لی‌لیگه و داها گوجلو بیربیرلشمیش میللت‌لره احتیاج دویور." دئدی.
چین خاریجی ایشلر ناظیرلیگیندن وئریلن معلوماتا گؤره، دولت باشقانی شی، باشکند پکن‌دکی تیان آنمین میدانیندا یئرلشن بؤیوک خالق سالونوندا بمت-نین باش کاتیبی آنتونیو گوترز ایله بیر آرایا گلدی.
شی، موجود وضعیتده یگانه غرضین اولماسی و تیجارت قوروماجیلیق ین اولوسلار آراسی سیستمه و قلوبال یؤنتیشیم سیستمینه ضربه ووردوغونو بیلدیریب،
دونیا هر زامانکیندان داها چوخ چوخ طرف‌لی‌لیگه و داها گوجلو بمت-یه احتیاج دویور" ایفاده‌سینی ایستیفاده ائتدی.
بمت-نین قلوبال چاغیریش‌لارا خیطاب ائده بیله‌جک بیرگه اینکیشاف و قلوبال امکداش‌لیق قونوسوندا، آپاریجی رول اویناماسینی گؤزلدیک‌لرینی دیله گتیرن چین دولت باشقانی شی، پکن رهبرلیگی‌نین تام درین‌دن اصلاحات مسئله‌سینده قراری‌نین دییشمیه جگینی ایفاده ائتدی.
شی، همچینین بوتون طرف‌لری، تیجاری آزادلیق و آسانلیغا باغلی قالماسی ایستیقامتینده ایستیقامتلن‌دیرمک اوچون عملی تدبیرلره ال آتماغی و آچیق دونیا ایقتیصادینی قورماغی آرزو ائتدیکلرینی بیلدیریب.
آفریقانین باریش و گلیشمه سینی کؤمک ائتمگین بمت-نین اخلاقی مسئولیتی اولدوغونو قئید ائدن چین دولت باشقانی شی، بمت-نین آفریقایا اوستونلوک وئرمه‌سی لازیم اولدوغونو سؤیله‌دی.
بمت باش کاتیبی گوترز ده چوخ قوطوب‌لو بیر دونیا قورماق تلاشی پرینسیپی بمت-نین پکن رهبرلیگی ایله دیالوق و امکداش‌لیغی گوجلندیرمک ایستدیگینی ایفاده ائتدی.
دیگر طرف‌دن، آفریقانین هر زامان بمت-نین فعالیتی‌نین ان اؤنجه لیک مسئله‌لرین‌دن اولدوغونو دیله گتیرن گوترز، بمت-نین قارّه‌یه وئردیگی اهمیتی گؤسترمک اوچون چین-آفریقا امکداش‌لیق فورومونا قاتیلدیغینی بیلدیریب.
| 1,536 | Arab | South-Azerbaijani | azb |
TRT | امریکا پرزیدنتی دونالد ترامپ جنوبی کره ایله حربی تعلیم‌لره سون قویا‌جاق‌لارینی، گله‌جکده ده امریکا حربچی‌لری‌نین بو اؤلکه‌دن چیخاریلاجاغینی آچیقلادی.
سنگاپوردا امریکا پرزیدنتی دونالد ترامپین شیمالی کره لیدری کیم جونگ اون ایله گؤروشون‌دن سونرا مطبوعات کنفرانسی کئچیریلدی.
امریکا پرزیدنتی شیمالی کره لیدرینه خالقی اوچون آیدین بیر گله‌جه‌یه یؤنلمیش ایلک جسور آددیمی آتدیغی اوچون تشککور ائتدی.
امریکانین شیمالی کره ایله یئنی بیر تاریخه، یئنی بیر صحیفه‌یه حاضیر اولدوغونو قئید ائدن ترامپ: "کئچمیش گلجیی معین ائتمک مجبوریتینده دئییل" دئدی.
ترامپ شیمالی کره لیدری کیم جونگی آغ ائوه دعوت ائتدیگینی، کیم جونگ ده بو دعوتی قبول ائتدیگینی ، اؤزونون ده بیر گون پپونگ یانگا گئتمه‌یه حاضر اولدوغونو سؤیله‌دی.
امریکا پرزیدنتی امریکا ایله جنوبی کره-نین بیرگه حربی تعلیم‌لرینه سون قویولاجاغینی، یئرسیز حربی تعلیم‌لره سون قویماق چوخ بویوک قناعت‌لره سبب اولاجاغینی بیلدیردی.
ترامپ کیم جونگ اون ون اساس راکت سیناق ساحه‌سینی باغلاماغی قبول ائتدیگینی ده آچیقلادی. ساحه‌نین هارادا اولدوغو باره‌ده معلومات وئرمه‌ین پرزیدنت کیم ایله تکبتک گؤروشدن سونرا رئال دییشیک‌لیک‌لرین مومکون اولدوغونو آنلادیغینی سؤیله‌دی.
| 1,090 | Arab | South-Azerbaijani | azb |
TRT | اعتراض ائدن اویرنجی لر حبسده اولان یولداش‌لاری‌نین، خصوصاً ده پایتاخت تهران-داکی شریف تکنولوژی اونیورسیته‌سینده‌کی اویرنجی لرین درحال آزادلیغا بوراخیلماسینی طلب ائدیب‌لر.
تهلوکه‌سیزلیک قوه‌لریندن حبس‌لره سون قویماسینی طلب ائدن طلبه‌لر حکومت علیهینه شعارلار سسلندیریب‌لر.
بیر چوخ اونیورسیته‌ده نوماییش‌لر کئچیریلرکن، نوماییش‌لره بعضی پروفسور-معلم هئیتی‌نین قاتیلدیغی و توتولان اویرنجی لرین سربست بوراخیلما‌لارینی ایسته‌دیک‌لری گؤرولوب.
خاطیرلاداق کی، سپتامبرین 13-ده تهران-دا "اخلاق پولیسی" کیمی تانینان ارشاد گشتی طرفیندن ساخلانیلدیقدان سونرا خسته‌خانایا آپاریلان 22 یاش‌لی مهسا امینی‌نین سپتامبرین 16-دا وفات ائتمه‌سی اؤلکه‌ده غضبه سبب اولدو. سپتامبرین 17-ده امینی دوغولدوغو ساققیزدا دفن ائتدیک‌دن سونرا نوماییش‌لر اؤلکه‌نین بیر چوخ شهرلرینه یاییلدی.
ایران دؤولت تلویزیونو نوماییش‌لر زامانی تهلوکه‌سیزلیک قوه‌لری ده داخیل اولماقلا 41 نفرین حیاتینی ایتیردیگینی آچیقلاییب.
اؤلکه‌نین بیر چوخ شهرلرینده، خصوصاً ده تهران-دا اونیورسیته لرده نوماییش‌لر کئچیریلیب.
سؤزوگئدن نوماییش‌لر زامانی بعضی اونجی لرین یارالاندیغی، یوزلرله آدامین نظارته آلیندیغی بیلدیریلیب.
| 1,059 | Arab | South-Azerbaijani | azb |
TRT | بو گون شامپیونلار لیگینده 5-جی تورا ایستارت وئریله‌جک.
4 قروپدا 8 اویون کئچیریله‌جک.
تورکییه شامپیونو "قالاتاسارای" اؤز میدانینداکی سون قروپ موسابیقه سینده :کلوب بروژ" ایله قارشی‌لاشا‌جاق. آوروپا لیگینده وثیقه اوغروندا موباریزه آپاران تیم لرین دولینده A قروپوندا 3-جو یئرین تالعی حل اولونا دا بیلر. قوناق‌لار غالیب گلسه‌لر، ایستانبول کلوبو قروپ سونونجوسو اولا‌جاق‌لار.
"قالاتاسارای" مغلوب اولماسا، بو نتیجه "رئال"ی 1/8 فینالا داشییا‌جاق. بئلچیکا تمثیلچی‌سی غلبه قازانسا بئله مادریدلی‌لر تورو آدلایا بیلر. بونون اوچون ایسپانیا کلوبونا ائوده "پاری سن ژرمن"ی مغلوب ائتمک لازیمدیر.
B قروپوندا "تاتنهام" 1/8 فینالا یوکسه‌له بیلر. بونون اوچون لوندون کلوبو "الیمپیاکوس"ا غالیب گلمه‌لی‌دیر. "قیزیل یلدیز"نین "بایرن مونیخ" ایله گؤروش‌دکی خال ایتکیسی اینگیلتره‌لی‌لری هئچ-هئچه ایله نوبتی راوندا داشییا‌جاق.
C قروپوندا هر ایکی وثیقه صاحبینی تاپا بیلر. "منچستر سیتی" "شاختار"ا اودوزماسا، 1/8 فینالا یوکسه‌له‌جک. اوکراینا تمثیلچی‌سی غالیب گلسه، دیگر اویوندا "آتالانتا" "دینامو"نو یئنسه، اینگیلتره و اوکراینا تمثیلچی‌لری مرحله آدلامیش اولاجاق.
D قروپوندا ایسه "آتلتیکو" ایکینجی وثیقه‌یه صاحب چیخا بیلر. بونون اوچون مادریدلی‌لر سفرده "یوونتوس"ا غالیب گلمه‌لی‌دیر. اونلارین هئچ-هئچه ایله 1/8 فینالا یوکسلمه‌سی اوچون "لوکوموتیو"له "بایرلورکوزن"ین موسابیقه سینده هئچ-هئچه قئیده آلینما‌لی‌دیر.
قئید ائدک کی، تورا نوامبرین 27-ده یئکون وورولا‌جاق.
شامپیونلار لیگی
قروپ مرحله‌سی
5-جی تور
26 نوامبر
A قروپو
20:45 "قالاتاسارای" (تورکیه) – "کلوب بروژ" (بئلچیکا)
23:00 "رئال مادرید" (ایسپانیا) –پاری سن ژرمن (فرانسا)
B قروپو
23:00 "قیزیل یلدیز" (صربیستان) – "بایرن مونیخ" (آلمانیا)
23:00 "تاتتهام" (اینگیلتره) – "الیمپیاکوس" (یونانیستان)
C قروپو
23:00 "آتالانتا" (ایتالیا) – "دینامو زاگرب" (کرواسی)
23:00 "منچستر سیتی" (اینگیلتره) – "شاختار" (اوکراینا)
D قروپو
20:45 "لوکوموتیو" (روسیا) – "بایرن لورکوزن" (آلمانیا)
23:00 "یوونتوس" (ایتالیا) – "آتلتیکو" (ایسپانیا)
| 1,845 | Arab | South-Azerbaijani | azb |
TRT | تورکیه امریکا-دا پرزیدنت سئچکیلاریندن سونرا یاشانان پروسه لری ناراحات‌لیقلا ایزله‌دیگینی بیلدیریب.
"تورکیه امریکا-دا بوتون طرف‌لری ایچ سیاسی بحرانی قت ائتمک و چؤزمک اوچون سویوق قانلی و منطیق‌لی داورانماغا چاغیریر".
بونو تورکیه خاریجی ایشلر ناظیرلیگی یایدیغی بیاناتیندا بیلدیریب.
قئید اولونوب کی، تورکیه امریکا-دا پرزیدنت سئچکی‌لریندن سونرا یاشانان‌لاری و بو گون کنگره بیناسینا نوماییشچی‌لرین داخیل اولماسینا قدر بوتون پروسه لری ناراحات‌لیقلا ایزلییر.
تورکیه امریکا-داکی وطنداش‌لارینا ایزدیهام‌لی و اعتراض آکسیا‌لاری کئچیریلن مکان‌لاردان اوزاق دورماغی توصیه ائدیب.
| 564 | Arab | South-Azerbaijani | azb |
TRT | چین-ین گونئی باتی سیندا باش وئرن تورپاق سوروشمه‌سی نتیجه سینده یئددی نفر هلاک اولوب.
بو بارده شینهوا آژانسی معلومات یاییب. ملوماتا اساسن، جونقچینق شهری‌نین چینقکوو بؤلگسینده باش وئرن تورپاق سوروشمه سیندن سونرا آپاریلان آختاریش-قورتارما عملیات لاری زامانی یئددی نفرین جسدی تاپیلیب.
تورپاق سوروشمه سی نتیجه سینده چوخ سایدا ائوه جدی زیان دییب.
بؤلگه ده آختاریش-قورتارما عملیات لاری داوام ائتدیریلیر.
| 397 | Arab | South-Azerbaijani | azb |
TRT | آچیلیش دانیشماسینی پرزیدنت رجب طیب اردوغانین ائدجگی سمپوزیومو، تورکیه‌نین اولوسلار آراسی آلانداکی سسی اینگیلیزجه یایینلانان TRT World، کئچیریر.
قلوبال سیاستده اؤنملی شخص‌لرین ده قاتیلاجاغی سمپوزیوملا بیرلیکده TRT World "World citizen" آدینی وئردیگی، سس گتیره‌جک بیر پروزه‌یه داها ایمضا آتا‌جاق.
پروژه‌نین موضوعسو ایسه غیب اولان قاچقین اوشاق‌لار.
قاچقین‌لاری گوندمه داشیماقلا برابر مستند ایشلری ده اولاجاق.
TRT World خبر کووردیناتورو فاتیح ار، قونو ایله باغلی "عینی زاماندا بیز خبر مرکزی اولاراق اورقان مافیاسی‌نین الینه کئچن اوشاق‌لارلا باغلی بیر مستند فیلم حاضیرلاییریق او مستند فیلمی ده ان قیسا زاماندا یایینا وئرجگیک، سوسیال مسئولیت پروژه‌لریمیز داوام ائده‌جک" قیمتلندیرمه‌سی ائتدی.
| 689 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو آلمانیانین ‘‘بیلد’’ قزئتینه موصاحیبه وئریب.
مولود چاووش اوغلو موصاحیبه زامانی آلمانیا-دا لیبیا مسئله سی ایله باغلی کئچیریلن کنفرانس باشدا اولماقلا ژورنالیستین سوال‌لارینی جاوابلاندیریب.
چاووش اوغلو آلمانیانین پایتاختی برلین-ده لیبیا مسئله سی ایله باغلی کئچیریلن کنفرانسین یئکونوندا یاییملانان بیلدیریشین بوتون ایشتیراکچی‌لار طرفیندن دستکلنمه‌سی‌نین مثبت بیر باشلانگیچ اولدوغونو سؤیله‌یب.
تورکیه-نین خاریجی ایشلر ناظیری آوروپا بیرلیگی‌نین تورکیه قاچقین‌لارلا باغلی وئردیگی سؤزلره عمل ائتمه‌دیگینی دئییب.
سوریه-نین ادلیب بؤلگه سیندکی سیویل لره ائدیلن هوجوم‌لار و کؤچ پروبلئمینه گؤره ناراحات اولدوقلارینی وورغولایان چاووش اوغلو 400 مین آدامین ائولرینی ترک ائتمک مجبوریتینده قالدیغینی دئییب.
تورکیه پرزیدنتی رجب طیب اردوغانین تهلوکه‌سیز بؤلگه ایله باغلی چاغیریش‌لارینا دا دقت چکن مولود چاووش اوغلو دئییب: ‘‘بونون اوچون بیرلشمیش میللتلر تشکیلاتی‌نین تهلوکه‌سیزلیک شوراسی‌نین بیر قرار قبول ائتمه لیدیر’’.
| 950 | Arab | South-Azerbaijani | azb |
TRT | آمریکا ساوونما باخانلیغی (پنتاگون) ایرانین سوریه‌ده، فرات چایینین دوغوسونا یؤنلیک بالیستیک موشک سالدیریلارینی "عسگری و مولکی هاواچیلیغا تهدید" و "سورومسوزجا " اولاراق دگرلندیردی.
پنتاگون سؤزچولرین‌دن مین باشی سین رابرتسون، ایرانین اؤنجه‌کی گئجه سوریه‌نین دوغوسون‌دا‌کی بعضی هدفلره یؤنه‌لیک موشک سالدیریسینی، آمریکا رهبرلیین‌ده‌کی کوالیسیونا بیلدیرمه‌دن حیاتا گئچیردیگینی قید ائتدی.
رابرتسون،
"کوالیسیون گوج‌لرینه بیر ضرر وئرممیش اولسا دا بو سالدیرینی هله ده دگرلندیریریک و اوراداکی مورکب هاوا مکانی نظره آلدیندیغین‌دا بو جور سالدیریلار سوریه‌ده آکتیو اولاراق داعش ایله مباریزه آپاران گوجلری تهلوکه‌یه سالیر" آچیقلاماسینی وئردی.
آمریکانین، روسیا ایله سوریه‌ده گوج‌لرین آیریشماسی اوچون رابطه کانالی قوردوغونو آنجاق ایرانین بو جور تدبیرلر گؤرمه‌دیگینی قید ائدن رابرتسون، "بیلدیرمه‌دن بیر هاوا ساحه‌سینه موشک آتماق مولکی و حربی هاواچیلیغا تهدیددیر" ایفاده‌لرینی ایشلتدی.
رابرتسون،
"کوالیسیون، داعشین اورتا فرات وادیسین‌ده‌کی قالیقلارینی مغلوب ائده‌جک قابیلیته صاحبدیر. ایرانین بو ساحه‌ده‌کی هر داورانیشی مسئولیت‌سیز، گوونسیز و گرگین‌لیگی آرتدیریجی‌دیر دئیه دانیشدی.
| 1,063 | Arab | South-Azerbaijani | azb |
TRT | افغانیستانین مزارشریف شهرینده چالیشان روس دیپلومات‌لار اؤزبکیستانا تخلیه ائدیلیب.
اؤزبکیستان خاریجی ایشلر ناظیرلیگی‌نین مطبوعات کاتیبی یوسف کابلجانوف یازیلی آچیقلاماسیندا "روسیا فدراسیونونون افغانیستانین حیراتان شهرینده‌کی مزار شریف باش کونسوللوغوندا چالیشان دیپلومات‌لار تهلوکه‌سیز شکیلده اؤزبکیستانا تخلیه ائدیلدی" دئییب.
سون واخت‌لاردا طالبانین اؤزبکیستانلا سرحد یاخینلیغینداکی افغانیستانین بعضی بؤلگه‌لرینی اله کئچیرمه‌سی نتیجهسینده ایکی اؤلکه آراسینداکی وضعیت گرگینلشیب.
طالبان هوجوملاریندان قاچان 100-ا یاخین افغان عسگری اؤزبکیستانا سیغینیب.
| 550 | Arab | South-Azerbaijani | azb |
TRT | جمهورباشقانی رجب طیب اردوغان، آمریکا پرزیدنتی جو بایدنله اسکاتلندین گلاسگو شهرینده گؤروشه‌جگینی بیلدیردی.
"بو گؤروشمه‌ده طبیعی کی، ان اؤنملی مادهمیز اف-۳۵ (ساواش اوچاقلاری) اولاجاق" دئدی.
پرزیدنت اردوغان، (دوننکی) آذربایجانا بیر گونلوک سفرین‌دن قاییدارکن اوچاقدا ژورنالیستلره آچیقلاما وئردی.
اردوغان، سفر زامانی آذربایجانین (۳۰ ایله یاخین‌دیر داوام ائدن) ایشغال‌دان آزاد ائدیلمیش تورپاقلارین‌دا آپاردیغی یئنیدن قورما و قالخینما ایشلرینی یاخین‌دان گؤردوگونو، بؤلگه‌ده‌کی اقتصادی ظزفیتین جانلاندیریلماسینا، نقلیات خطلرینین احیاسینا و یئنی‌لرینین انشاسینا باغلی فعالیتلری اینجه‌له‌دیگینی بیلدیردی.
آذربایجانین اسرائیل ایله تیجاری امکداش‌لیغینا ایران‌دان گلن تپکیلری دیرله‌ندیره‌ن اردوغان، اؤلکه‌لرین بیر بیرینین قرار مکانیزملرینه تأثیر ائتمه‌مه‌سی لازیم اولدوغونو و ایرانین بورادا عقل سلیم ایله حرکت ائتمه‌سینی آرزو ائتدیکلرینی وورغولادی.
پرزیدنت اردوغان، توتوقلو عثمان کاوالانین سربست بوراخیلماسی اوچون ۱۰ ائلچینین چاغریسی و بوندان سونرا تورکیه‌نین تپکیسی ایله باغلی،
"بیزیم آتدیغیمیز آددیم کیمه‌سه گوج گؤستریسی دئییل، ساده‌جه اولاراق، تورکیه‌ده چالیشان ائلچیلرین تورکیه‌نین ایچ ایشلرینه قاریشماماسی دئمک‌دیر. هر هانسی بیر ائلچی وظیفه‌ده اولدوغو اؤلکه‌نین ایچ ایشلرینه قاریشما صلاحیتی یوخدور" دئدی.
بو قونودا آمریکا قزئتلرینین باشلیقلارینی دیرله‌ندیره‌ن اردوغان دئییب:
"منیم کیتابیم‌دا گئری آددیم آتماق یوخدور" دئدی.
اردوغان آمریکا پرزیدنتی بایدن ایله گلاسگودا ائده‌جگی گؤروشمه‌یه توخوناراق:
"بو گؤروشمه‌ده ده طبیعی کی، بیزیم ان اؤنملی مادهمیز؛ بیزیم اف-۳۵ قونوموز وار. اف-۳۵لر اوچون بیزیم ۱ میلیارد ۴۰۰ میلیون دلار اؤد‌مه‌میز وار. بو اؤدمه ایه باغلی طبیعی کی، بونون بیزه گئری وئرمه پلانینین نئجه اولاجاغینی دانیشمامیز لازیم" دئدی.
آمریکانین تورکیه‌یه اف-۱۶ وئرمه قونوسوندا بعضی بیلگیلر الده ائتدیکلرینی ایفاده ائدن اردوغان:
"بیزه گلن بیلگی، بونلارلا بو ایشی (اف-۳۵ین پولونو) اؤدمه کیمی بیر پلان وار. بو دوغرو مودور، یوخسا یوخ؛ اؤیرنه‌جییک. ان یوکسک سویه‌ده ده بونو طبیعی منیم سایین بایدن ایله دانیشمام دوزگون اولاجاق. اگر بئله ایسه، اونا گؤره بیر آنلاشما یولونا گئتمیش اولاجاغیق" شکلینده دانیشدی.
اردوغان ترورلا موباریزه‌نی ده یورد ایچی و سرحد اؤته‌سینده عزمله داوام ائتدیردیکلرینی بیلدیردی.
| 2,101 | Arab | South-Azerbaijani | azb |
TRT | اسکاتلندده، مسلمان پولیس‌لر اوچون حجاب، رسمی اونیفورمانین بیر پارچاسی اولاراق قبول ائدیلدی.
اسکاتلند پولیسین‌دن ائدیلن آچیقلامادا، قرارین چوخ مدنی بیر پولیس گوجو یارادیلماسینا کؤمک ائدجگی وورغولاندی.
پولیس مودیرلیگی‌نین بو ایل یایینلادیغی بیر راپوردا، پولیس مامورلوغو اوچون ائدیلن تخمینن 500 شیکایتی یالنیز 127سی‌نین فرق‌لی اتنیک گؤکناردن شخصلره عایید اولدوغو ایفاده ائدیلمیشدی.
مسلمان قادین پولیس مامورلاری داها اوّل مسئوللارینین ایجازه‌سی ایله حجاب تاخابیلیردی.
اینگیلتره‌نین باشکندی لندن ده پولیس، 2001-جی ایلده فرق‌لی اتنیک کؤکنلی شخص‌لری پولیس مامورو اولماغا تشویق ائتدیرمک اوچون حجابی رسمی فورماسی‌نین "ایستگه باغلی" بیر پارچاسی حالینا گتیرمیشدی.
| 656 | Arab | South-Azerbaijani | azb |
TRT | فرانسانین پایتاختی پاریس-ده تورک خطاط لاریندان مصطفی جمیل افه و سید احمد بورسالی‌نین اثرلریندن عبارت "İkra" آدلی سرگی آچیلدی.
مدنیت و تانیتما موشاویری سررا آیتون، موستقیل صنایع جی و ایش آدام‌لاری درنگی‌نین (موسیاد) پاریس شعبه‌سی، کومباراجی 4 اینجه صنعت گالریسی و تورک هاوا یول‌لاری‌نین امکداش‌لیغی ایله گالری Joseph Bachaumont سالونوندا تشکیل ائدیلن سرگی‌نین آچیلیشیندا ائتدیگی چیخیشدا، تدبیرله 2 مین ایلدن چوخ‌دور ایجرا ائدیلن خط صنعتی تقدیماتی‌نین مقصد گؤتورولدوگونو قئید ائتدی.
مدنیت و توریزم ناظیری نومان کورتولموشون، تدبیرین آچیلیش مراسیمینه یازدیغی مکتوب اوخوندو.
نومان کورتولموش مئساژیندا، قدیم مدنیت ارثی‌نین زنگین‌لیگینی عکس ائتدیرن ان گؤزل نومونه‌لره صاحب خط صنعتی‌نین خاریجده تانیدیلماسی موناسیبتیله تشکیل ائدیلمه‌سینده امگی اولان هر کسه تشککور ائدیرم.
سرگی دسامبرین 24-ده ک زیارته آچیق اولاجاق.
| 808 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو تورکیه-نین ونزوئلانی دستکلمیه داوام ائدجگینی دئییب.
مولود چاووش اوغلو تورکیه-ده سفرده اولان ونزوئلا خاریجی ایشلر ناظیری خورخه آرازا ایله بیرگه مطبوعات کنفرانسی کئچیریب.
مطبوعات کنفرانسیندا چیخیش ائدن تورکیه-نین خاریجی ایشلر ناظیری مولود چاووش اوغلو دئییب: "ونزوئلا-نی دستکله‌مه‌یه داوام ائدجییک. ونزوئلا-دا یاشانا بیلجک پروبلئملر لاتین آمریکاسی اؤلکه لری و کاریب حوزه سی اؤلکه لرینه منفی تاثیر گؤستره بیلر"،-دئیه مولود چاووش اوغلو قئید ائدیب.
مولود چاووش اوغلو بیلدیریب کی، امریکایا سفر ائتدیگیم زامان امریکانین خاریجی ایشلر ناظیری مایک پمپئو و آغ ائوین میللی تهلوکه‌سیزلیک مسئله لری عذره موشاویری جون بولتونلا گؤروشجم.
آرازا ایسه اؤز نؤوبه سینده قئید ائدیب کی، تورکیه-نین پرزیدنت رجب طیب اردوغانین لیدرلیگی ایله چتین گونلرده ونزوئلا-نین یانیندا اولدو.
| 804 | Arab | South-Azerbaijani | azb |
TRT | بیرلشمیش میللتلر تشکیلاتی‌نین اینسانی ایشلردن مسئول کاتیب معاوینی و عاجیل وضعیت‌لر کووردیناتورو استفن اوبرین، سوریه‌ده رژیمین، سیویل‌لرین چکدیگی اضطرابی گئده‌رک آرتان شکیلده "ساواش تاکتیکی" اولاراق ایستیفاده ائتدیگینی سؤیله‌دی.
اوبرین، بمت امنیت شوراسینا خیطاب اولاراق ائتدیگی دانیشمادا، سوریه‌ده سون آیلاردا ان آز 10 بؤلگه‌ده مین‌لرله آداما اضطراب چکدیریلدیغینی، بون‌لار آراسیندا حلب‌‌ین شرقی‌نین، محاصیره آلتینداکی مادایا و زبادانی‌نین اولدوغونو ایفاده ائتدی.
سون آیلاردا مین‌لرله اینسان دا شامین محاصیره آلتینداکی برز و کابون ایله حمص‌ون و سمت‌لرین‌دن مخالیف‌لرین ایداره‌سین‌دکی ایدلیب و تورکیه مرزین‌دکی جرابلوس شهرلرینه گئتدیگینه ایشاره ائدن اوبرین، "بو تخلیه‌لر، ایللر داوام ائدن چوخ هاوا سالدیریلاری، بومبالاما و تک‌تیر سالدیریلاری‌نین نتیجه‌سی . تاکتیکی هامی‌سی چوخ آچیق: حیاتی دؤزوم ائدیله بیلمز و اؤلومو داها اولا بیله‌جک حالا گتیر. " دئدی.
اوبرین، محاصیره آلتینداکی شهرلرده وطنداشلارین، آجلیق، اؤلوم و اعتبارلی اولمایان بؤلگه‌لره قاچماق آراسیندا سئچیم ائتمه‌یه چتین‌لیک چکدیگینی وورغولایاراق، بو ساواش تاکتیکینی، "سیویل خالقا تطبیق اولونان مرحمتسیزلیگین دهشت‌لی بیر فورمو" اولاراق خاراکتریزه ائتدی.
رژیمین، "سیاسی حساب و نیظامی تاکتیک" اولاراق خصوصیله محاصیره آلتینداکی بؤلگه‌لره گیریشی تاخیره سالدیغینی و گیرمه‌یه ایجازه وئرمدیگینه ایشاره ائدن اوبرین، بمت-نین آوریل و می آیلاریندا اومودسوز‌دان احتیاج ایچین‌دکی بیر میلیون آداما یاردیم گؤندرمگی طلب ائتدیگینی، رژیمین، یالنیز 266 مین 750 آداما کؤمک ائدیلمه‌سینی تصدیقلدیگینی بیلدیریب.
استفن اوبرین نتیجه اولاراق هفته‌ده یالنیز بیر کونوویون، چاتیشما بؤلگه‌لرینه گیده‌بیلدیغینی، کؤمک چات‌دیریلان محاصیر آلتینداکی تک بؤلگه‌نین گوتا-نین شرقینده دوما اولدوغونو بیلدیردی.
کئچن ایل بمت-نین ژانویه-می دؤورونده 50 مرز سونراسی کونووی کئچیشینه ایجازه آلدیغینی، بو ایل عینی دؤورده یاشیل ایشیق یان‌دیریلان کونووی ساییسینین 18 اولدوغونا ایشاره ائدن اوبرین، آیریجا عملیات، ائبه‌لیک ستی و عاجیل وضعیت دست‌لری کیمی حیات قورتاران درمان و طیبی ماتریال‌لارین چاتدیریلماسیندا یاشانان پروبلمین داوام ائتدیگینی، ایل باشین‌دان بو یانا تخمینن 100 مین طیبی وسایلین قبول ائدیلمدیگی و یا کونووی‌لاردان چیخاریلدیغینی ایفاده ائتدی.
اوبرین، سوریه‌ده بعضی بؤلگه‌لرده شدتین اهمیت‌لی اؤلچوده آزالدیغی ایستیقامتین‌دکی خبرلر آلدیغینی، تورکیه، روسیا و ایرانین، 4. آستانا توپلانتی‌سیندا سوریه‌ده "چاتیشماسیزلیک بؤلگه‌لری" یارادیلماسینا دایر چاتدیغی راضیلاشما اوچون "موطلق باشاری‌لی اولماق مجبوریتینده‌دیر." دئیه بیلدیرمیشدیر.
| 2,362 | Arab | South-Azerbaijani | azb |
TRT | بو گون 1 می، ایشچی و امکچی‌لر طرفیندن دونیا سویه‌سینده قوتلانان، بیرلیک، همرای‌لیک و حاقسیزلیق‌لارلا موباریزه گونو.
اوزون ایش مدت‌لری‌نین 8 ساعاتا ائندیریلمه‌سی طلبی قبول گؤرنه قدر داوام ائدن موباریزه‌نین آدی.
دونیانین دؤرد بیر یانین‌دان ایشچی‌لرین حیات‌لارینا باشا گلن 1 می موباریزه‌سی، بیر چوخ اؤلکه‌ده طلبین قبول ائدیلمسیله نتیجه‌لندی.
گون سببین‌دن سندیکا و کونفدراسیون‌لار، تورکیه‌ده و دونیادا مختلیف تدبیرلر تشکیل ائدیلیر.
ایشچی و امکچی‌لر طرفیندن دونیا سویه‌سینده قوتلانان، بیرلیک، همرای‌لیک و حاقسیزلیق‌لارلا موباریزه گونو. دونیا اوزرین‌دکی بیر چوخ اؤلکه‌ده، رسمی تعطیل اولاراق قبول ائدیلیر.
| 602 | Arab | South-Azerbaijani | azb |
TRT | جمهور باشقانی رجب طیب اردوغان تورکیه-ده سفرده اولان اوکراینا باش ناظیری دنیس شمیگالی قبول ائدیب.
جمهور باشقانی ایقامتگاهیندا باش توتان گؤروش 50 دقیقه داوام ائدیب.
باش ناظیر دنیس شمیگال گؤروشدن سونرا رسمی توییتر صحیفه سینده ائتدیگی پایلاشیمدا اردوغانلا گؤروشدوگو اوچون ممنون اولدوغونو، تورکیه-نین قارا دنیزده ثابیتلیگین و تهلوکسیزلیگین تامین اولونماسیندا کریتیک اهمیته مالیک اؤلکه لردن بیری اولدوغونو و بو مسئله ده اؤنملی رول اوینادیغینی ایفاده ائدیب.
اوکراینانین تورکیه ایله امکداش‌لیغینی گوجلندیرمک ایسته‌دیگینی بیلدیرن دنیس شمیگال دئییب: "آزاد تیجارت موقاویله‌سی بو امکداش‌لیغی تشویق ائدجک".
| 595 | Arab | South-Azerbaijani | azb |
TRT | بو گون تورکیه سوپر لیگینده 36-جی تورون اویون‌لاری کئچیریلیب.
بوتون اویون‌لاری عینی گونده باش توتوب.
سفرده "آنکاراگوجو" ایله قارشی‌لاشان "قالاتاسارای" دارماداغینلا غالیب گله‌رک سونا ایکی تور قالمیش شامپیونلوغو رسمیلشدیریب.
بو، ایستانبول تمثیلچی‌سی‌نین سایجا 23-جو شامپیون‌لوغودور.
"فنرباخچا" دا بو توردا "آنتالیاسپور"و 2 جاواب‌سیز گل ایله اوسته‌له‌ییب. اؤتن مؤوسومون غالیبی "ترابزونسپور" ایسه سفرده "گیره سونسپور" اوزرینده غلبه‌یه سئوینیب.
تورکیه سوپر لیگی
36 -جی تور
30 می
آلانیاسپور – کاسیمپاشا 3:1
آنکاراگوجو – قالاتاسارای 4:1
فنرباخچا – آنتالیاسپور 0:2
گیره سونسپور – ترابزونسپور 4:2
ایستانبولسپور – آدانا دمیرسپور 2:0
فاتح کاراگومروک – کایسری سپور 0:2
سیواس سپور – کونیاسپور 0:1
| 684 | Arab | South-Azerbaijani | azb |
TRT | "عالی رهبرین آچیق شکیلده دئدیگی کیمی، بیز ده اؤز طرفیمیزدن بیرگه هرطرف‌لی فعالیت پلانینی امریکانین پوزدوغونو سؤیله ییریک".
بونو ایرانین خاریجی ایشلر ناظیری محمد جواد ظریف یئرلی “IRIB TV2” تلویزیون کانا‌لی‌نین افیرینده بیلدیریب.
ایران خاریجی ایشلر ناظیری دقته چاتدیریب کی، رسمی تهران دونالد ترامپین سؤزوگئدن موقاویله‌نی پوزدوقدان سونرا بونو بیر ایل مودتینده حیاتا کئچیرمه‌یه داوام ائدیب.
قئید ائدک کی، داها اول امریکا پرزیدنتی جو بایدن ایرانین اتم راضیلاشماسی ایله علاقه‌دار دانیشیقلار ماساسینا قاییتدیغی تقدیرده ایلکین اولاراق تحریم لری لغو ائتمه‌یه‌جک‌لر. بایدن علاوه ائدیب کی، ایران اولجه اورانیوم زنگینلشدیرمگی دایاندیرما‌لی‌دیر.
| 636 | Arab | South-Azerbaijani | azb |
TRT | خاریجی ایشلر ناظیری نوامبرین 30-دا باکی-دا کئچیریله‌جک تورکیه-آذربایجان-پاکیستان اوچلو خاریجی ایشلر ناظیرلری ییغینجاغی ایله1 دسامبردا تشکیل ائدیله‌جک افغانیستان ایله علاقه‌لی "آسیانین قلبی" - ایستانبول پروسسی‌نین 7-جی ناظیرلر کنفرانسینا قاتیلاجاق.
تورکیه، آذربایجان و پاکیستان خاریجی ایشلر ناظیرلری‌نین اوچ طرفلی گؤروشونده 3 اؤلکه آراسیندا علاقه‌لرین بوتون ساحه‌لرده اینکیشاف ائتدیریلمه‌سی موذاکیره اولونا‌جاق، بولگه سل و اولوسلار آراسی مسئله‌لرله باغلی فیکیر موبادیله‌سی آپاریلا‌جاق.
آذربایجان پرزیدنتی الهام علی یف خاریجی ایشلر ناظیری مولود چاووش اوغلونو قبول ائدجگی گؤزلنیلیر.
مولود چاووش اوغلو تدبیره قاتیلان اؤلکه‌لرین خاریجی ایشلر ناظیری و دیگر رسمی‌لری ایله ایکی طرفلی گؤروشلر ده کئچیرمه‌سی ده پلانلاشدیریلیر.
خاطیرلاداق کی، نوامبرین 30-دا و دسامبرین 1-ده باکیدا "آسیانین قلبی" - ایستانبول پروسسی تشببوسو 7-جی ناظیرلر کنفرانسی دا کئچیریله‌جک. آذربایجان حاضیردا افغانیستانلا بیرلیکده پروسسه همصدرلیک ائدیر. ناظیرلرین گؤروشونه همچنین تشببوسون ایشتیراکچی‌لاری اولان دیگر اؤلکه‌لردن یوکسک وظیفه‌لی نماینده‌لرین قاتیلاجاغی گؤزلنیلیر. افغانیستان پرزیدنتی محمد اشرف غنی توپلانتیدا ایشتیراک ائتمک اوچون آذربایجانا سفر ائده‌جک.
| 1,128 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو روسیا-اوکراینا ساواشی سببی ایله ۲۰۴ تورکیه وطنداشینین داها اوکراینادان تخلیه ائدیلدیگینی آچیقلادی.
چاووش‌اوغلو دونن توئیتردن ائتدیگی پایلاشیمدا، اوکراینادان ۲۰۴ تورکیه وطنداشینین داها یولا چیخدیغینی و تخلیه ائدیله‌ن وطنداشلارین ساییسینین ۱۱ مین ۸۴۱ نفره چاتدیغینی بیلدیردی.
باخان چاووش‌اوغلو،
"یولونوز آچیق اولسون. وطنداشلاریمیزین گوونلی تخلیه‌سی اوچون پلانلاریمیز داوام ائدیر" ایفاده‌لرینی ایشلتدی.
روسیا عسگرلری ۲۴ فوریه‌ده اوکراینایا سالدیری باشلاتمیشدی.
| 497 | Arab | South-Azerbaijani | azb |
TRT | شیرناک بستلر-دره‌لر بؤلگهسینده بؤلوجو ترور هؤرگوتو پ‌کاکایا 2 نوامبردا باشلانیلان عملیاتدا 31 تروریست ائتکیسیز حالا گتیریلدی.
ائتکیسیز حالا گتیریلن‌لر آراسیندا، آختاریلان تروریستلرین یئر آلدیغی قیرمیزی لیسته‌ده‌کی بیر پ‌کاکادا وار.
ایچ ایشلری باخانلیغی، عملیاتا دایر وئردیگی بیلگیده، بؤلگه‌ده، 2 نوامبردا گئچیریلن عملیاتدا بو آنا قدر 31 تروریستین ائتکیسیز حالا گتیریلدیگینی آچیقلادی.
ترور سوچون‌دان آختاران‌لار اوچون چیخاردیلان قیرمیزی لیسته‌ده یئر آلیب، یورد ایچینده اولان تک تروریست اولان پ‌کاکا/کاج‌کانین سؤزده بئشلی ایجرا شوراسی‌نین عضوو "گول‌باهار" کد آدلی حولیا اراوغلونون دا ائتکیسیز حالا گتیریلن‌لر آراسیندا یئر آلدیغی بیلدیریلدی.
اراوغلو، آنکارا‌داکی مراسم کوچه‌سی و گوون‌پارک سالدیری‌لارینا دایر ادعانامه‌لرده ده سانیق لیسته‌سینده یئر آلیردی.
| 754 | Arab | South-Azerbaijani | azb |
TRT | تورکیه جمهوریتی‌نین قوروجوسو اولو اؤندر مصطفی کمال آتاتورک، اؤلومونون 78.جی ایلینده آنیلیر.
دؤولتین ذیروه‌سی، آتاتورکون وفاتی‌نین 78.جی ایل‌دؤنومو موناسیبتیله بو گون بیر آرایا گلیر.
تؤره‌ن‌لرین ایلک آدرسی آنیدقبیر ...
پرزیدنت رجب طیب اردوغان و دؤولت ارکانی آنیدقبیرده آتانین حضورونا چیخدی‌لار.
پرزیدئت اردوغان، آنیدقبیر دفترینه بون‌لاری یازدی:
"عزیز آتاتورک،
بوگون ابدیته اینتیقا‌لی‌نین 78.جی ایل دؤنومونده قورتولوش ساواشیمیزین مظفر باشچیسی جمهوریتیمیزین قوروجوسو ذات عالینیزی بیر دفعه داها حرمتله یاد ائدیریک. ان بؤیوک اثری‌نین دئیه‌رک بیزلره امانت ائتدیگی جمهوریته صاحب چیخماغی گؤره‌بیلیر، هر ساحه‌ده داها گوجلو اعتبارلی و مرفه بیر اؤلکه اولماق یولوندا امین آددیم‌لارلا ایرلیله‌ییریک. ترور هؤرگوت‌لری‌نین، خیانت شبکه‌لری‌نین و بون‌لاری ماشاسی اولاراق قوللانان قاران‌لیق قوه‌لرین دینجلیگیمیزی، ایستیقراریمیزی، مین ایللیک قارداشلیغیمیزی پوزماسینا، اؤلکه‌میزین هدف‌لرینه یئتیشمه‌سینه انگل اولماسینا اصلا ایجازه وئرمه‌یه‌جییک. روحون شاد اولسون "
هر ایل گله‌نکسل حالا گلن آتاتورک کولتور، دیل و تاریخ یوکسک قورومونون آتاتورکو آنما توپلانتیسی ایلک دفعه جمهورباشقانلیغی ساراییندا تشکیل ائدیلیر.
باشکنتده بیر باشقا آنما پروگرامی دا تورکیه آتلتیزم فدراسیونو طرفیندن تشکیل ائدیلیر.
فعالیتده، اوشاق‌لار، اولدوزلار، گنج‌لر، 10 نوامبردا آتاتورکو آنماق اوچون قاچیر.
آتاتورکو آنماق ایسته‌ین‌لر گون اورتا‌دان سونرا بیر دفعه داها آنیدقبیرده بولوشاجاق.
باش قرارگاه باشقانلیغینین تشکیل ائده‌جگی ائتکینلیک اوچون "آتانین حضوروندا اوردو میلت ال اله" شعارییلا چاغری وئریلدی.
ائتکینلیکده آتاتورکون دوغوم ایلینه اتحافا 1881 قیرمیزی-آغ دیلک بالونو گؤی‌اوزونه بوراخیلا‌جاق.
تورکیه جمهوریتی‌نین قوروجوسو بؤیوک اؤندر مصطفی کمال آتاتورک، ایستانبولدا دا سایقی و اؤزلمله آنیلیر.
آتاتورکون حیاتا ویداع ائتدیگی دولماباغچا سارایی، بولوشما نقطه‌لری‌نین باشیندا یئر آلیر.
بئشیکتاشدا "آتایا سایقی یئریییشی" ائدیلیر، کادیکؤیده ده "آتایا سایقی زینجیری" اولوشدورولور.
| 1,834 | Arab | South-Azerbaijani | azb |
TRT | دونیا سوپرسپورت شامپیونلوغوندا اونجه‌دن شامپیونلوغو اعلان ائدن کعنان سوفواوغلو قطرده‌کی مؤوسومون سون یاریشینی‌دا 2-جی سیرادا تاماملادی.
شامپیونلوغدا مؤوسومون 12-جی و سون یاریشی، قطرده کی لوسایل شهریله عینی آدی داشییان 5 مین 380 مترلیک پیستته باش توتدو.
یاریشی هوندا تیمیندن بؤیوک بریتانیا‌لی سوروجو کایل اسمیت قازانارکن، کاوازاکی تیمی‌نین پیلوتو کعنان سوفواوغلو 0.600 ثانیه فرقله ایکینجی یئری توتدو.
کعنان سوفواوغلو، 16 اوکتوبردا ایسپانیادا تشکیل ائدیلن یاریشدا ایلک سیرانی آلا‌راق کاریئرینین 5-جی شامپیونلوغونو اعلان ائتمیشدی.
| 528 | Arab | South-Azerbaijani | azb |
TRT | آمریکا بیرلشمیش درولتلرینده باشقان دونالد ترامپ یؤنتیمی، ۲۰۲۰.جی مالی ایلینده اؤلکه‌یه یالنیز ۱۸ مین یئنی سیغینماچینین یئرلشمه‌سینین نظرده توتولدوغو تکلیفی کنگره‌یه سوندو.
آغ ائو یئتکیلیلرینین کنگره‌یه سوندوغو ۲۰۲۰ سیغینماچی پروگرامینا گؤره، آمریکانین گلن ایل اوچون یالنیز ۱۸ مین سیغینماچییا یئنیدن یئرله‌شیم حاقی وئریلمه‌سی پلانلانیر.
سؤزوگئدن سایی، آمریکانین مدرن سیغینماچی پروگرامی تاریخین‌ده‌کی ان آز رقمی تشکیل ائدیر.
آیریجا باشقان دونالد ترامپین وئردیگی قرارنامه‌یه گؤره، آمریکا رهبرلیگی سیغینماچیلارین یئنیدن یئرلشدیریلمه‌سی اوچون ایالت ایداره‌لری و یئرل حکومتلرین اونایینی آلاجاق.
آمریکانین اسکی پرزیدنتی باراک اوباما دؤورونون سون ایلی اولان ۲۰۱۶دا آمریکانین سیغینماچی ظرفیتی ۱۱۰ مین ایکن، ترامپ رهبرلیگی بو سایینی ۳۰ مینه قدر ائندیرمیشدی.
| 751 | Arab | South-Azerbaijani | azb |
TRT | تورک هاوا گوجلرینین شمدینلی چؤلو ایله عراقین قوزئییندهکی هدفلره تشکیل ائتدیی عملیاتلاردا، ۱۵ هدف محو ائدیلدی، ۱۲ تروریست ده ائتکیسیز حالا گتیریلدی.
تورک سلاحلی گوجلری، آلینان استخباراتین دگرلندیریلمه‌سی نتیجهسینده سحر ساعاتلارین‌دا عملیات باشلاتدی.
بؤلگه‌ده تثبیت ائدیلن تروریست قروپو ایله سیغیناجاق‌دان عبارت هدفلر، آتیش آلتینا آلیناراق محو ائدیلدی.
وظیفه‌لرینی باشاریلا ایجرا ائدن اوچاقلاری، گوونلیکله یووالارینا دؤندو.
| 430 | Arab | South-Azerbaijani | azb |
TRT | بیرلشمیش عرب امیرلیکلرین‌دن شارجه‌نین ولیعهدی خالد القاسمی لندن‌ده‌کی لوکس ائوینده اؤلو تاپیلدی.
اینگیلتره باسینین‌دا یئر آلان خبره گؤره، شارجه امیری شیخ سلطان بن محمد القاسمینین ایکینجی اوغلو، ولیعهد خالد القاسمی (۳۹) شهرین لوکس بیر سمتینده‌کی ائوینده بازار ارته‌سی سحر اؤلو تاپیلدی.
پلیس قایناقلارینا دایاندیریلان خبرده، مد تاساریمچیسی قاسمینین اویوشدوروجو قوللانیمینا باغلی اولاراق اؤلدویو ادعا ائدیلدی.
پلیسین، خبر اوزرینه گئتدیگی ائوده خالدین جسدی ایله اؤنملی میقداردا اویوشدوروجو تاپدیغی قید اولوندو.
اؤته یاندان، خالد القاسمینین اؤلومونون آردین‌دان شارجه‌ده ۳ گون یاس اعلان ائدیلدی.
عائله‌نین رسمی اینترنت سایتین‌دان یاییملانان آچیقلامادا، ولیعهد خالدین اؤلومو اوچون "تاساریم دونیاسی بؤیوک بیر فیلوسوفو و صنعتچینی ایتیردی" ایفاده‌سینه یئر وئریلدی.
ولیعهدین "اجتماعی-سیاسی پروبلئملری قاوراییشی و بونلارا حساس‌لیغی" اؤولورکن، اورتا دوغو و باتی دونیاسی آراسینداکی ایلیشکی‌لره اؤزللیکله حساس اولدوغونا ایشاره ائدیلدی.
شارجه امیری شیخ سلطان بن محمد القاسمینین بؤیوک اوغلو و حیاتینی ایتیر‌ن ولیعهدین قارداشی ۱۹۹۹دا اینگیلتره‌‌ده‌کی عائله مالکانه‌سین‌ده آشیری دوزدا هروئین قوللانیمینا باغلی اولاراق ۲۴ یاشیندا اؤلدو.
| 1,120 | Arab | South-Azerbaijani | azb |
TRT | ایران اولوسال قوراق‌لیق و بحران یؤنتیم مرکزی باشقانی شاهروخ فاتح، قوراقلیغین اؤلکه‌نین یوزده ۹۷سینی تأثیری آلتینا آلدیغینی بیلدیردی.
شاهروخ فاتح، ایران‌لی اؤیرنجی‌لر خبر آژانسینا (ایسنا) وئردیگی آچیقلامادا، قوراقلیغین بوتون اؤلکه‌یه یاییلدیغینی بیلدیردی.
اؤزللیکله خوزیستان، ایلام، بوشهر، کهکیلویه و بویور احمد، فارس، سیستان-بلوچستان، گونئی خوراسان، قوزئی خوراسان، رضوی خوراسانی، اصفهان، مرکزی و زنجان ایالتلرین‌ده قوراقلیغین آشیری اؤلچولرده اولدوغو معلوماتینی پایلاشان فاتح، بو پروبلئمه قارشی مباریزه ایمکانینین اولمادیغینی آنجاق سو اصرافینین آزالدیلماسی ایله یونگوللشدیریله‌بیله‌جگینی ایفاده ائتدی.
ایراندا قوراق‌لیق، سو رزرولرینین یئترسیزلیگی و هاوا چیرکلیلیگی اؤلکه‌نین اساس قونولارینین باشیندا یئر آلیر.
اؤلکه‌ده اوزون ایللردیر داوام ائدن قوراق‌لیق سببیله تاریخی اورمیه گؤلو قوروموش، سو قایناق‌لاری احتیاجلاری قارشیلایامماز حالا گلدی.
حکومت، بو پروبلئملره چؤزوم تاپماق اوچون بودجه آییریب پروژه‌لر گلیشدیریر، آنجاق هله تام بیر آددیم آتیلمادی.
| 950 | Arab | South-Azerbaijani | azb |
TRT | قازاقیستانین کاراقاندا ایالتین‌ده‌کی کؤمور معد‌نلرین‌ده تخمیناً ۶۰۰ معدنچی، امک حاقلارینین آرتیریلماسی طلبیله ۴ گوندور اعتصابدا.
کاراقاندا والیلیگیندن وئریلن یازیلی آچیقلامادا، آرکلور میتال تئمیرتاو شیرکتینه عاید ۴ کؤمور معد‌نینده چالیشان تخمیناً ۶۰۰ معدنچی بازار ارته‌سی گونوندن بو یانا یئر آلتینداکی معدنلرده اعتصاب ائتدیگی قید ائدیلدی.
والی ارلان قوشانووون معدنلره ائنرک معدنچیلرله بیر آرایا گلدیگی و شیرکت یئتکیلیلری ایله گؤروشدویو ایفاده ائدیلن آچیقلامادا، شیرکتین، معدنلردن چیخمالاری وضعیتین‌ده معدنچیلرله گؤروشمه‌یی قبول ائتدیگی بیلدیریلدی.
قوشانوو، پروبلئمین حلی اوچون باشباخان باکیتجان ساگینتایئو و شیرکت باشقانی لاکشمی میتال ایله ده تلفندا دانیشدی.
شیرکت‌دن وئریلن آچیقلامادا دا یئر آلتینداکی معدنچیلره داوام‌لی ایستی یئمک، ایشیق سیستمی تامین اولوندوغو، ساغلیق گؤره‌ولی‌لرینین ده ۲۴ ساعات چالیشدیغی قئید ائدیلدی.
یئرلی مطبوعات‌داکی خبرلرده ایسه شیرکتین، اعتصابین یاسادیشی اولاراق تانینماسی اوچون محکمه‌یه مراجعت ائتدیگی ایر‌لی سورولدو.
| 948 | Arab | South-Azerbaijani | azb |
TRT | میللی ساوونما ناظیری حولوصی آکار تورکیه-نین دوغوسوندا یئرلشن بیتلیس شهرینده حربی هلیکوپترین قضایا اوغراماسی‌نین هاوا شرایطی‌نین آنی پیسلشمه‌سی ایله باغلی اولدوغونو بیلدیریب.
حولوصی آکار "ایلکین معلومات‌لارا و شاهید ایفاده‌لرینه گؤره، هلیکوپترین قضایا اوغراماسی آنی‌دن پیس‌لشن هاوا ایله علاقه‌داردیر" دئییب.
ناظیر فاکتلا باغلی ایستینتاق آراشدیرما‌لارینا باشلانیلاجاغینی قئید ائده‌رک، حادثه‌نین دقیق سببی‌نین اطراف‌لی آراشدیرما‌دان سونرا معینلشدیریله‌جگینی وورغولاییب.
حولوصی آکار فاجعه‌نین ایلک دقیقه‌لریندن اعتباراً ایلگیلی دؤولت قوروم‌لاری‌نین آختاریش و قورتارما ایشلری، اؤلن‌لرین و یارالانانلارین جسدلری‌نین تخلیه‌سی اوچون بوتون قوه‌لری سفربر ائتدیگینی بیلدیریب.
قئید ائدک کی، میللی ساوونما ناظیری حولوصی آکار حربی هلیکوپترین قضایا اوغرادیغی بؤلگه‌یه گئده‌رک، حادثه‌نین تفرروات‌لاری ایله یئرینده تانیش اولوب. باش قرارگاه رئیسی ژنرال یاشار گولر و قورو قوشون‌لاری قوموتانی اومیت دوندار دا ناظیری موشاییت ائدیب.
مارسین 4-ده بینگؤل شهریندن قالخان "جاگوار" تیپ‌لی هلیکوپتر ایله علاقه یئرلی واختلا ساعات 14:25-ده کسیلیب. قضایا دوشن هلیکوپترده 11 حربچی شهید اولوب، 2 عسگر ایسه یارالانیب. یارا‌لی عسگرلر درحال خسته‌خانایا چاتدیریلیب.
| 1,132 | Arab | South-Azerbaijani | azb |